title: House of Yahweh

text: Monet lahkon jäsenet ovat ottaneet käyttöön sukunimen Hawkins ja alkaneet käyttää etunimistään epätavallisia kirjoitusasuja, joihin yleensä sisältyy ainakin yksi y-kirjain.


title: House of Yahweh

text: Yisrayl Hawkins perusti lahkon vuonna 1980 lähdettyään veljensä Jacob Hawkinsin samannimisestä lahkosta, jonka toiminta sitten loppui johtajansa kuoltua. Nykyisen lahkon pääpaikka on Teksasin Abilene. Liikkeen on povattu voivan kehittyä tuhoisaksi kultiksi. Sen parista on noussut profetioita, joissa on ennustettu muun muassa ydinsotaa.


title: House of Yahweh

text: Yisrayl Hawkins johtaa liikettä autoritaarisesti. Hän esiintyy lopun aikojen profeettana, josta puhutaan Raamatussa. Muita kirkkoja pidetään saatanallisena eksytyksenä, ja House of Yahweh -liikkeen jättävän katsotaan hylkäävän Jumalan ja oman pelastuksensa.


title: Seututie 774

text: Seututie 774 on Pohjois-Pohjanmaalla, Kalajoen kaupungin ja Sievin välillä kulkeva seututie. Tie kulkee Kalajoen Tyngältä Raution kautta Sievin Jyrinkiin valtatielle 28, noin 4 km:n päähän Sievin keskustasta. Tien pituus on 39 kilometriä.


title: Seututie 774

text: Tyngän ja Raution välillä tie seurailee Kalajoen sivujokea, Vääräjokea.


title: Seututie 774

text: Sievin rautatieasema


title: Bryggman-instituutti

text: Bryggman-instituutti aloitti toimintansa Turussa 2011. Instituutti synnyttää Turun seudulle arkkitehtuurin ja rakentamisen tutkimuksen luovan keskuksen. Varsinais-Suomen liitto myönsi instituutin perustamisen valmisteluun maakunnan kehittämisrahaa keväällä 2009. Bryggman-instituuttia ylläpitämään on perustettu säätiö.


title: Bryggman-instituutti

text: Bryggman-instituutin keskeisimmät tehäväalueet ovat arkkitehti Erik Bryggmanin ja sisustusarkkitehti Carin Bryggmanin humaanin arkkitehtuuriperinnön vaaliminen ja Bryggman-tietopankin ylläpitö, arkkitehtuurikasvatuksen kehittäminen sekä alan tutkimuksen edistäminen. Instituutti on harkinnut myös Erik Bryggmanin kalusteiden uustuotannon käynnistämistä.


title: Peter Radford

text: Peter Frank Radford (s. 20. syyskuuta 1939, Walsall) on entinen brittiläinen pikajuoksija, joka saavutti arvokisamitaleja ja ennätyksiä 100 ja 200 metrin matkoilla.


title: Peter Radford

text: Rooman olympialaisissa 1960 hän saavutti pronssia niin 100 metrillä kuin 4 x 100 metrin viestissäkin.


title: Peter Radford

text: Euroopan mestaruuskisoissa 1958 Tukholmassa hän sai hopeaa 4 x 100 metrin juoksussa ja pronssia 100 metrillä.


title: Peter Radford

text: Kesällä 1960 hän juoksi 200 metrin maailmanennätykseksi 20,5 sekuntia.


title: Ed Walker

text: Ed Walker (s. 23. huhtikuuta 1932 Forrest, Illinois) on yhdysvaltalainen radiotoimittaja. Nykyään Walker juontaa washingtonilaisella WAMU-FM -radioasemalla "The Big Broadcast" -ohjelmaa, jossa esitetään vanhoja ohjelmia 1930–1950 -luvuilta. Walkerin aikaisempi WMAL–AM -aseman esittämä "Play it Again, Ed" oli eräs kuunnelluimpia ohjelmia Washingtonissa kautta aikain. Ed Walker nimettiin Radio Hall of Fameen vuonna 2009.


title: Maallikkoveli

text: Maallikkoveli on luostarivalan vannonut henkilö, jolla ei ole pappis- tai muuta uskonnollista vihkimystä. Maallikkoveljet toimivat usein luostareiden käytännön työntekijöinä, vaikka saattavatkin asua sen ulkopuolella. Maallikkoveljiä on ollut keskiajalta saakka.


title: Brittney Reese

text: Brittney Reese (s. 9. syyskuuta 1986 Gulfport, Mississippi, Yhdysvallat) on yhdysvaltalainen pituushyppääjä.


title: Brittney Reese

text:
Reese valmistui Gulfportin high schoolista 2004. Hän sai yleisurheilusaavutuksistaan Mississippi’s 2004 Gatorade Player of the Year -palkinnon. Tämän jälkeen hän opiskeli Gulf Coast Community Collegessa, lopetti kahdeksi vuodeksi yleisurheilun ja pelasi sen sijaan koripalloa. Vuonna 2007 hän aloitti yleisurheilun uudelleen.
Reese voitti NCAA:n pituushyppymestaruuden 2007 tuloksella 650 cm. Yhdysvaltojen mestaruuskilpailuissa hän oli toinen ja Osakan MM-kilpailuissa kahdeksas. Vuonna 2008 hän voitti sekä Yhdysvaltojen että NCAA:n mestaruuden ja sijoittui Pekingin olympialaisissa viidenneksi tuloksella 676.


title: Brittney Reese

text: Reese voitti vuonna 2009 Yhdysvaltojen mestaruuden sekä hallissa että ulkoradoilla. Berliinin MM-kilpailuissa hän voitti kultaa silloisella ennätyksellään 710. Saman vuoden hän voitti tuloksella 708. Dohan sisäratojen MM-kilpailuissa 2010 hän voitti kultaa tuloksella 670. Hän voitti samana vuonna myös Yhdysvaltojen mestaruuden sisäradoilla tuloksella 689. Hän voitti 2010 myös kotimaansa ulkoratamestaruuden.


title: Brittney Reese

text: Reese voitti 2011 Yhdysvaltojen-mestaruuden Eugenessa silloisella ennätyksellään 719. Hän voitti samana vuonna maailmanmestaruuden Daegussa tuloksella 682. Istanbulin sisäratojen MM-kilpailuissa 2012 Reese voitti maailmanmestaruuden tuloksella 723. Tulos oli Yhdysvaltain ennätys ja kautta aikain kolmanneksi pisin hyppy sisäradoilla. Myöhemmin samana vuonna hän voitti Yhdysvaltojen olympiakarsinnat tuloksella 715. Lontoon olympialaisissa hän voitti kultaa toisen kierroksen hypyllään 712.


title: Brittney Reese

text: Reese voitti kolmannen peräkkäisen maailmanmestaruutensa Moskovassa 2013 toisen kierroksen hypyllään 701. Hän oli selviytynyt viimeisenä hyppääjänä karsinnasta loppukilpailuun. Hän voitti Yhdysvaltojen ulkoratamestaruuden 2014. Pekingin MM-kilpailuissa 2015 Reese karsiutui loppukilpailusta. Hän voitti kotimaansa hallimestaruuden 2016. Portlandin sisäratojen MM-kilpailuissa 2016 hän voitti maailmanmestaruuden tuloksella 722 cm.


title: Brittney Reese

text: Reese voitti neljännen kerran pituushypyn ulkoratojen maailmanmestaruuden Lontoossa 2017 kolmannen kierroksen hypyllään 702. Hän voitti kotimaansa sisäratamestaruuden 2018 ja sai samana talvena hopeaa Birminghamin MM-hallikilpailuissa 2018 tuloksella 689.


title: Brittney Reese

text: Reese hyppäsi ennätyksensä 731 cm voittaessan Yhdysvaltain olympiakarsinnan 2. heinäkuuta 2016 Eugenessa. Hän saavutti olympiahopeaa Rio de Janeirossa 2016 tuloksella 715.


title: Tapani IV

text: Tapani IV (n. 1133 – 11. huhtikuuta 1165) oli Unkarin kuningas vuonna 1163. Hän oli kuninkaiden Géza II:n ja Ladislaus II:n veli. Gézan kuoltua keväällä 1162 valtaan nousi vanhin poika Tapani III. Kuuden viikon kuluttua sedät syrjäyttivät tämän Bysantin joukkojen tuella. Ladislaus hallitsi ensin, mutta hän kuoli jo tammikuussa 1163. Silloin valta siirty Tapanille. Arkkipiispa kieltäytyi kruunaamasta häntä kuninkaaksi, ja hänet mainitaan usein vastakuninkaaksi. Tapani IV noudatti avoimesti tukijansa Bysantin keisarin Manuel I Komnenosin käskyjä, hänestä tuli äärimmäisen epäsuosittu, ja veljenpojan oli helppo palata valtaan. Tapani IV joukkoineen lyötiin Székesfehérvárissa, ja apuun tulossa olleet Bysantin joukot kääntyivät takaisin Unkarin rajalta.


title: Harry Kalas

text: Harry Kalas (26. maaliskuuta 1936 Chicago, Illinois – 13. huhtikuuta 2009 Washington DC) oli yhdysvaltalainen urheiluselostaja. Hän tuli tunnetuksi erityisesti MLB-seura Philadelphia Philliesien otteluiden selostajana. Baseball-selostajana Kalas ehti toimia 44 vuoden ajan, joista 39 vuotta hän selosti Philliesin otteluita.


title: Harry Kalas

text: Kalas kuoli sairauskohtaukseen 73 vuoden ikäisenä valmistautuessaan otteluselostukseen. Hänet nimettiin postuumisti Radio Hall of Fameen vuonna 2009. Baseball Hall of Fameen hänet oli nimetty vuonna 2002.


title: Sami Kero

text: Sami Kero (s. Kesälahti 1979) on suomalainen valokuvaaja. Kero valmistui valokuvaajaksi Lahden Muotoiluinstituutista 2005. Hän on työskennellyt Helsingin Sanomissa vuodesta 2005 lähtien.


title: Sami Kero

text: Suomen Lehtikuvaajat palkitsi Keron vuonna 2005 Vuoden kuvareportaasi -palkinnolla Gaza-kuvistaan ja vuonna 2006 Vuoden lehtikuva -palkinnolla Lordi-kuvastaan. Vuonna 2008 hän sai Vuoden lehtikuva -palkinnon toistamiseen kuvalla, joka esittää yhdysvaltalaissotilasta Irakissa pelaamassa jalkapalloa paikallisten lasten kanssa.


title: Sami Kero

text: Kero sai Vuoden lehtikuva 2011 -palkinnon Kairon levottomuuksista kertovalla kuvallaan, joka on otettu Egyptin vallankumouksen aikana.


Jalkapallon Mestarien liigan kauden 2009–2010 lohkovaiheen ottelut alkoivat 15. syyskuuta ja loppuivat 9. joulukuuta 2009.


title: Mestarien liigan kauden 2009–2010 lohkovaihe

text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät UEFA Europa Leaguen kauden 2009–2010 ensimmäiselle pudotuspelikierrokselle ja neljänneksi sijoittuvat putoavat pois.


text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: A-luokka (hävittäjä)

text: A-luokka oli Britannian kuninkaallisen laivaston hävittäjäluokka, johon kuului kahdeksan alusta sekä laivueenjohtaja. Lisäksi luokkaan kuuluivat kaksi Kanadan kuninkaalliselle laivastolle toimitettua alusta "HMCS Saguenay" ja "HMCS Skeena".


title: A-luokka (hävittäjä)

text: Luokan alukset muodostivat perustan niin kutsutuille Amiraliteetin standardihävittäjille. Luokka oli osa vuoden 1927 laivasto-ohjelmaa ja se pohjautui vuoden 1926 kokeellisiin hävittäjiin "HMS Amazoniin" ja "HMS Ambuscadeen". Laivastoesikunnan varakomentaja () pyysi 22. heinäkuuta 1926 raporttia kokeellisista aluksista, joiden koeajot eivät olleet vielä alkaneet. Pääsuunnittelija toivoi raporttia marraskuuhun mennessä.


title: A-luokka (hävittäjä)

text:
Laivastoesikunta esitti 11. elokuuta 1926 pidetyssä kokouksessaan uudelle alusluokalle neljä vaatimusta. Toimintasäde asetettiin vaatimuksista tärkeimmäksi, koska sen nähtiin eniten vaikuttavan uusien alusten uppoumaan. Toimintasäteen tuli olla 16 solmun nopeudella 1 500 merimailia ja vähintään 12 tuntia kuljettaessa kahdella kolmasosalla käytettävästä tehosta. Kokeellisilla aluksilla vaatimus oli ainoastaan kahdeksan tuntia.
Alusten pääaseistuksena tuli olla 21 tuuman Mark IV -torpedot, jotka voitiin laukaista kahdesta neljän putken Mark I -patterista aiemman kolmiputkisen patterin sijaan. Muuna aseistuksena oli neljä 30 asteen korkeuskulman mahdollistavaa 4,7 tuuman QF Mark IX -tykkiä (CP Mk XIV -asennus). Etukannen taaemmalla B-tykillä piti olla mahdollista ampua 60 asteen korotuskulmalla (CP Mk XIII -asennus), mikä mahdollistaisi tykin käyttämisen ilmatorjuntaan. Tykit olivat todellisia QF ( eli pikatuli) aseita (tykeissä ammukset eikä kranaatti ja ruutipanos erikseen). Ne oli myös varustettu täyspitkällä suojakilvellä, joka suojasi tykkimiehistön jalkoja sirpaleilta. Kokeellisissa hävittäjissä pääaseina olivat vielä ensimmäisessä maailmansodassa käytössä olleet kartussilaukauksia käyttävät tykit. Ilmatorjunta-aseistukseksi aluksille tuli asentaa kaksi kahden naulan ilmatorjuntatykkiä sekä .303" Lewis-pikakivääriä. Suunnitellusta aseistuksesta korkeamman korotuskulman mahdollistavaa B-tykkiä ei koskaan asennettu, vaan se korvattiin 30 asteen korotuskulman omaavalla tykillä.


title: A-luokka (hävittäjä)

text: Aluksille tuli asentaa kahdella eri nopeudella käytettävä raivauskalusto (), kaikuluotain sekä syvyyspommeja. Kaikuluotain asennettiin aluksille vasta niiden valmistuttua. Aluksille suunniteltiin neljä syvyyspommin pudotuslaitetta ja kaksi -heitintä, joihin aluksella oli kaikkiaan kahdeksan syvyyspommia. Viimeisenä vaatimuksena oli alusten nopeus, jonka tuli olla 33 solmua täysin varusteltuna.


title: A-luokka (hävittäjä)

text: Suunniteluvaiheessa alusten standardi uppouma oli 1 325 tonnia ja 1 600 tonnia kuormattuna eli noin 170–200 tonnia suurempi kuin W-luokan aluksilla, mikä johtui pääosin lisääntyneestä polttoainemäärästä, suuremmasta torpedomäärästä sekä tykkien suuremman elevaation edellyttämästä rakenteiden vahvistamisesta.


title: A-luokka (hävittäjä)

text: Esikunnan vaatimukset esiteltiin 20. joulukuuta 1926 ja merilordit hyväksyivät ne seuraavana päivänä. Samalla hyväksyttiin alustavien suunnitelmien laadinnan vaatima rahoitus. Ensimmäinen merilordi David Beatty määräsi suunnitelman esittelypäiväksi 19. tammikuuta 1927. Vahvistettuihin vaatimuksiin oli lisätty polttoainemääräksi 425 tonnia, alukset tuli kyetä tankkaamaan merellä, nopeuden tuli olla 31,75 solmua täysin kuormattuna ja uppouman täysin kuormattuna noin 1 735 tonnia.


title: A-luokka (hävittäjä)

text: "HMS Acheronille" asennettiin Parsons Marine Steam Turbine Companyn valmistamat korkeapainekattilat, joiden paine oli 500 psitä ja lämpötila 750 Fahrenheitia. Asennuksella tutkittiin mahdollisia uppouma ja käyttökustannussäästöjä. Aluksen polttoaineenkulutus laski 0,36 kilosta tunnissa hevosvoimaa kohti 0,27 kiloon. Kokeiden tulosta pidettiin kuitenkin riittämättömänä ja siten aina vuoden 1942 Battle-luokkaan saakka aluksilla käytettiin 300 psin ja 600 Fahrenheitin kattiloita.


title: A-luokka (hävittäjä)

text: Luokan laivueenjohtajaksi tilattiin 6. maaliskuuta 1928 Swan Hunter and Wigham Richardsonilta "HMS Codrington", joka laskettiin vesille 7. elokuuta 1929. Alus oli suurennettu versio luokkansa aluksista, mikä mahdollisti laivueenkomentajan johtamisen sekä hänen esikuntansa majoittamisen alukselle. Johtamisen helpottamiseksi komentosiltaa laajennettiin ja lopulta aluksen tilaratkaisut muistuttivat Scott-luokan laivueenjohtajien vastaavia lukuun ottamatta tykkien asettamia vaatimuksia. Alus poikkesi varustukseltaan hieman luokkansa muista aluksista, kun sen aseistusta vahvennettiin asentamalla savuhormien väliin viides 4,7 tuuman tykki ja miinanraivauskalustoja ei tilankäytön vuoksi asennettu. Aluksen B-tykin piti olla 60 asteen korotuskulman mahdollistavalla asennuksella kuten laivueen hävittäjilläkin, mutta se asennettiin 30 asteen korotuskulman aseena kuten muillaksin luokan aluksilla.


title: A-luokka (hävittäjä)

text: Aluksen voimanlähteenä olivat Parsonsin turbiinit ja koneiston valmisti lisenssillä Wallsendin telakka.


title: A-luokka (hävittäjä)

text: A-luokan alukset muodostivat valmistuessaan Välimeren laivaston 3. hävittäjälaivueen. Toisen maailmansodan puhjetessa aluksista muodostettiin Kanaalissa toimivan 18. hävittäjälaivueen lukuun ottamatta "HMS Acastaa", joka liitettiin Gibraltarille sijoitettuun 13. hävittäjälaivueeseen. Vuonna 1940 alukset ottivat osaa Norjan taisteluihin, jolloin "Acasta" ja "Ardent" tuhoutuivat taistelussa Saksan laivaston "Scharnhorstia" ja "Gneisenauta" vastaan. Heinäkuussa tuhoutui ilmapommituksessa "Codrington" ja joulukuussa tuhoutui vielä "Acheron" osuttuaan miinaan.


title: A-luokka (hävittäjä)

text: Vuonna 1941 jäljellä olevat alukset muodostivat 3. hävittäjälaivueen. "Achates", "Antelope" ja "Anthony" suojasivat toukokuussa "HMS Hoodia" ja "HMS Prince of Walesia" etsittäessä Atlantin saattuereiteille pyrkivää "Bismarckia". Alkuvuodesta 1942 aluksia siirrettiin jälleen Välimerelle täydentämään Gibraltarille sijoitettua Force H:ta. "Anthony" tuhoutui joulukuussa suojatessaan saattuetta JW51B Barentsinmeren taistelussa. "Arrow" vaurioitui elokuussa 1943 korjauskelvottomaksi Algerin satamassa tapahtuneessa ammuslaivan räjähdyksessä.


title: A-luokka (hävittäjä)

text: Kanadan laivaston palveluksessa olevien ensimmäisen maailmansodan aikana valmistuneiden R-luokan hävittäjien "HMCS Patriotin" ja "HMCS Patricianin" palvelusikä oli päättymässä ja Kanadan hallituksen tuli hankkia niiden tilalle korvaavat alukset. Vaikka kanadalaisten telakoiden puolesta järjestettiin suuren suosion saavuttanut kampanja, hallitus päätti tilata kuitenkin alukset Britanniasta. Kanadalaiset laivastoupseerit insinöörikomentaja Philips ja komentaja Beard tutustuivat 27. helmikuuta 1928 A-luokan hävittäjien piirustuksiin. He esittivät suunnitelmiin muutoksia, jotta valmistuvat alukset vastaisivat Kanadan laivaston tarpeita.


title: A-luokka (hävittäjä)

text: Arktisen ilmaston takia alusten etu- ja yläkansia tuli vahvistaa. Alusten majoitustiloja pidettiin riittämättöminä ja aluksen etuosaan tuli rakentaa lisää majoitustiloja. Samoin miehistölle tuli valmistaa suihkutila. Aluksille tuli lisätä komentosillan taakse kaksi pelastusvenettä sekä aluksen perään moottorivene ja pursi. Öljylämmityksen tuli kattaa majoitustilat, jolloin aluksille ei tarvinnut asentaa hiilikaminoita. Aluksen komentosiltaa tuli selkeyttää muuttamatta kuitenkaan sen yleisiä rakenteita.


title: A-luokka (hävittäjä)

text: Kanadan yleisesikunta lähetti tarjouspyynnöt 4. kesäkuuta 1928 kahden aluksen rakentamisesta. John I. Thornycroft and Company lähetti 31. heinäkuuta päivätyn tarjouksen, mistä meni useita kuukausia ennen varsinaisen tilauksen tekoa keskusteltaessa sopimuksen yksityiskohdista. Tarjous vahvistettiin 24. syyskuuta, jolloin telakka antoi tarkennetun suunnitelman, johon sisältyivät paksumpi levytys sekä kestävämpi rakenne, valssatun teräksen käyttö rakennusmateriaalina sekä galvanointi. Alusten maksiminopeudeksi ilmoitettiin 35 solmua ja niiden toimintasäteeksi 12 solmun nopeudella 5 000 merimailia. Uppouma oli kuormattuna ollessa 1 600–1 700 tonnia.


title: A-luokka (hävittäjä)

text: Britannian kuninkaallisen laivaston apulaissuunnittelupäällikkö S. V. Goodall antoi 15. tammikuuta 1929 tarkentavia määräyksiä, joihin kuului muun muassa A-luokan suunnitelmissa pitäytyminen. Alusten tehontarve olisi 32 000 hevosvoimaa ilman höyrynkuumennusta. Alusten runko olisi kuitenkin reilua metriä lyhyempi pienemmän konehuoneen vuoksi. Koneiston keveneminen kompensoisi vahvemman rakenteen tuoman uppouman kasvun. Lisäksi alusten polttoainetäyttöä tuli lisätä, jotta alusten siirtyminen ilman tankkausta Panaman kanavan kautta Esquimaltiin olisi mahdollista. Goodallin oletus, että alukset saavuttaisivat A-luokan nopeuden huolimatta vahvemmasta rakenteestaan ja pienemmästä tehosta, osoittautui paikkansapitäväksi.


title: A-luokka (hävittäjä)

text: Kanadan hallitus teki aluksista tilauksen 29. helmikuuta 1929.


title: A-luokka (hävittäjä)

text: Alukset suojasivat sodan alun Halifaxin alueen saattueita, kunnes ne siirrettiin 1940 Atlantin saattueiden suojaksi. "Saquenay" vaurioitui korjauskelvottomaksi kolaroituaan joulukuussa 1942 "Azaran" kanssa. Pääosa aluksen vaurioista syntyi syvyyspommien räjähdettyä. Vuonna 1944 "Skeena" liitettiin Normandian maihinnousun 12. tukiryhmää, mistä se siirrettiin operaation päätyttyä 11. tukiryhmään Atlantin saattueiden suojaksi. Alus haaksirikkoutui lähellä Reykjavíkia Viðeynsaarelle.


title: Open University

text: The Open University (yleisemmin Open University mutta virallisesti "the" kuuluu nimeen) on Ison-Britannian hallituksen perustama ja rahoittama yliopisto jossa opetus toteutetaan pääosin etäopiskeluna. Yliopistossa voi suorittaa alemman ja ylemmän korkeakoulututkinnon tai erillisiä kursseja, jotka eivät johda varsinaiseen tutkintoon.


title: Open University

text: Open Universityssä on noin 150 000 opiskelijaa ja yli 30 000 jatko-opiskelijaa, mikä tekee siitä yksi maailman suurimmista yliopistoista. Opiskelijoista 25 000 asuu Britannian ulkopuolella.


title: Ranskankerma

text: Ranskankerma eli crème fraîche (myös creme fraiche) on maitotuote, joka valmistetaan kermasta hapattamalla. Nimensä mukaisesti sitä on perinteisesti käytetty varsinkin Ranskassa.


title: Ranskankerma

text: Ranskankerma maistuu kirpeän happamalta ja sen rakenne on suhteellisen sakea. Koska ranskankerma kestää huonosti kuumennusta, sitä tulisi lisätä ruokaan vasta valmistuksen loppuvaiheesta. Se sopii myös monipuolisesti leivontaan. Keitoista se tekee täyteläisen makuisia.


title: Aku Vuorelainen

text: Yrjö Aukusti Vuorelainen, kirjailijanimi Aku Vuorelainen (sukunimi vuoteen 1908 "Pulkkinen"; 3. toukokuuta 1885 Parikkala – 9. maaliskuuta 1935 Käkisalmi) oli suomalainen päätoimittaja ja näytelmäkirjailija. Hän käytti myös nimimerkkejä "A. W-n" ja "Jyrki".


title: Aku Vuorelainen

text: Vuorelaisen vanhemmat olivat maanviljelijä Heikki Pulkkinen ja Leena Saukkonen. Vuorelainen toimi Keski-Savo-lehden toimitussihteerinä 1909–1911 ja Käkisalmen Sanomat-lehden päätoimittajana vuodesta 1913. Hän oli "Kaakkois-Karjalan kirjapaino Oy":n toimitusjohtajana 1917–1919 ja uudelleen vuodesta 1920 alkaen. Vuorelainen oli vastaavana toimittajana Parikkalan Sanomat-lehdessä vuodesta 1908, Jaakkiman Sanomat-lehdessä vuodesta 1911, Räisälän Sanomat-lehdessä vuodesta 1925 ja Keski-Vuoksi-lehdessä vuodesta 1925.


title: José Miguel Agrelot

text: José Miguel Agrelot oik. Giusseppe Michel Agrelot (21. huhtikuuta 1927 – 28. tammikuuta 2004 San Juan) oli puertoricolainen koomikko, lempinimeltään Don Cholito luomansa hahmon mukaan. Agrelot teki "Su alegre despertar" -radio-ohjelmaa 55 vuoden ajan, jolla hän pääsi Guinnessin ennätysten kirjaan pisimpään samaa ohjelmaa juontaneena henkilönä. Hän esiintyi myös televisiossa 1950-luvulta alkaen.


title: José Miguel Agrelot

text: Agrelotin kuoltua 2004 Puerto Ricoon julistettiin kolmen päivän suruaika. Hänet nimettiin postuumisti Radio Hall of Fameen vuonna 2009.


title: FC Unirea Urziceni

text: FC Unirea Urziceni oli romanialainen jalkapalloseura. Sen kotipaikkakunta oli Urziceni, joka sijaitsee Ialomițan piirikunnassa Romanian kaakkoisosassa.


title: FC Unirea Urziceni

text: Unirea Urziceni perustettiin 1954. Vuonna 2003 seuran omistajaksi tuli Dumitru Bucşaru. Bucşarun tuella Unirea Urziceni nousi pääsarjatasolle 2006 ja voitti ensimmäisen mestaruutensa kaudella 2008–2009. Mestaruuden myötä se pääsi Mestarien liigan lohkovaiheeseen 2009–2010, jossa se sijoittui lohkossaan kolmanneksi. Seuraavalla kaudella Unirea Urziceni pääsi Mestarien liigan karsintoihin, muttei päässyt lohkovaiheeseen. Eurooppa-liigan play-off-ottelu päättyi myös tappioon, minkä jälkeen Bucşaru myi valtaosan pelaajista ja korvasi heidät laina- ja reservipelaajilla. Kauden päätteeksi Unirea Urziceni putosi Liga II:een. Bucşaru ei suostunut maksamaan kaudeksi lisenssiä kaudelle 2011–2012, minkä vuoksi seura suljettiin kilpailutoiminnasta ja lakkautettiin.


title: Rusettikampela

text: Rusettikampela ("Bothus ocellatus") on pienikokoinen Atlantin länsiosissa elävä kampelalaji.


title: Rusettikampela

text: Se kasvaa 18 cm pitkäksi. Pohjaväri vaihtelee harmahtavasta vaaleanruskeaan. Pintaa kirjovat epämääräiset vaaleat, tummareunaiset läikät tai rusetit.


title: Rusettikampela

text: Rusettikampela elää meriruohon tai korallisoran joukossa yleensä lähellä riuttoja, matalista rantavesistä aina 110 metrin syvyyteen. Se pysyy pääosan ajasta paikoillaan pohjassa ja liikkuu vain säikähtäessään. Kalan toukat ovat läpinäkyviä, uivat vapaasti ja hakeutuvat kohti valoja. Ravinnosta noin kolmannes on kaloja, kaksi kolmannesta erilaisia pieniä äyriäisiä.


title: Just a Pretty Face?

text: Just a Pretty Face? on Anna Abreun 21. lokakuuta 2009 julkaistu kolmas studioalbumi. Albumin tuottajina toimivat Rauli Eskolin, Patric Sarin, Street Kobra, Ercola ja MGI.


title: Just a Pretty Face?

text: "Just a Pretty Face?" nousi julkaisuviikollaan Suomen virallisen albumilistan kolmanneksi (44/2009). Parhaimmillaan albumi oli listan toisena (50–51/2009). Yhteensä levy oli albumilistalla 26 viikkoa ja myöhemmin vielä kaksi viikkoa mid-price listalla. Albumia myytiin julkaisupäivänään yli 23 000 kappaletta, mikä oikeutti kultalevyyn. Vielä julkaisuvuonnaan albumi ylitti platinalevyrajan. Yhteensä albumia on myyty yli 33 200 kappaletta.


title: Just a Pretty Face?

text: Albumi julkaistiin Iso-Britanniassa keväällä 2010.Albumin ensimmäinen single, "Music Everywhere", sai ensisoittonsa radiossa The Voicen taajuudella 5. elokuuta 2009. Digitaalisesti single julkaistiin 10. elokuuta 2009 ja fyysisesti kahta päivää myöhemmin, 12. elokuuta. "Music Everywhere" menestyi hyvin niin myyntilistoilla kuin radiossakin. Single- ja latauslistalla se kävi top-10:ssä ja parhaimmillaan se oli radioiden neljänneksi soitetuin kappale.


title: Just a Pretty Face?

text: Albumin toisena single, "Impatient", julkaistiin 9. marraskuuta 2009. Single ei noussut lainkaan myyntilistoille ja sen parhaaksi radiolistasijoitukseksi jäi 21. sija. Joulukuussa 2009 kappaleesta julkaistiin Mikko Harman ohjaama musiikkivideo, jolla Abreu esittää mustasukkaista, vakoilevaa ex-tyttöystävää, joka murtautuu ex-poikaystävänsä ja tämän nykyisen tyttöystävän kerrostalohuoneistoon.


title: Just a Pretty Face?

text: Helmikuussa 2010 albumilta julkaistiin vielä kolmas single, kappaleesta "Slam". Single ei noussut lainkaan myynti- tai radiolistoille.


title: Escaldes-Engordany

text: Escaldes-Endorgany on yksi Andorran seitsemästä kunnasta. Se sijaitsee maan kaakkoisosassa. Kunnan pinta-ala on 32 neliökilometriä ja asukasluku oli 14 271 vuoden 2017 arvioissa.


title: Sakari Ruotsalo

text: Sakari Aleksander Ruotsalo (ent. Burman, 17. toukokuuta 1869 Raahe – 8. marraskuuta 1935 Raahe) oli suomalainen näytelmäkirjailija.


title: Ordino

text: Ordino on yksi Andorran seitsemästä kunnasta. Se sijaitsee maan pohjoisosassa. Kunnan pinta-ala on 89 neliökilometriä ja asukasluku arviolta 4 675 vuonna 2017.


title: APOEL FC

text: APOEL FC () on kyproslainen jalkapalloseura, jonka kotipaikka on Nikosia. Se on osa vuonna 1926 perustettua urheiluseuraa, jonka lajeihin kuuluvat myös muun muassa lentopallo ja koripallo.


title: APOEL FC

text: Apoel on Kyproksen menestynein seura. Se on voittanut 20 liigamestaruutta ja 19 cup-mestaruutta. Euroopan kentillä sen suurimmat saavutukset ovat pääsy lohkovaiheeseen Mestarien liigassa kaudella 2009–2010 ja puolivälieriin kaudella 2011–2012 sekä eteneminen toiselle kierrokselle UEFA Cupissa kaudella 2008–2009.


title: APOEL FC

text: Apoelin kotikenttä on GSP Stadion.


title: Sant Julià de Lòria

text: Sant Julià de Lòria on yksi Andorran seitsemästä kunnasta. Se sijaitsee maan eteläosassa. Kunnan pinta-ala on 60 neliökilometriä ja asukasluku oli arviolta 9 001 vuonna 2017.


title: Eriokromimusta T

text: Eriokromimusta T eli ERIO T (CHNOSNa) on atsoväriaine ja yksi yleisimmin käytetyistä kompleksometrisistä indikaattoreista. Yhdistettä käytetään indikaattorina metalli-ionien kompleksometrisessä titrauksessa, erityisesti veden kovuuden määrittämisessä.


title: Eriokromimusta T

text: Kompleksometrinen titraus perustuu kompleksien muodostumiseen ja hajoamiseen. Eriokromimusta T muodostaa kompleksin metallien kanssa kahdella fenolisella ryhmällään ja sulfoniryhmällä.


title: Eriokromimusta T

text: Eriokromimusta T:tä käytetään erityisesti indikaattorina määritettäessä veden kovuutta aiheuttavia kalsium- ja magnesiumioneja. Tutkittavan liuoksen pH asetetaan arvoon 10 ammoniakkipuskuriliuoksen avulla. Liuokseen lisätään indikaattoria, jonka väri muuttuu punaiseksi, koska kalsium- ja magnesiumionit muodostavat sen kanssa värikkään kompleksin. Liuos titrataan EDTA:lla eli etyleenidiamiinitetraetikkahapolla, joka muodostaa pysyvämmän kompleksin ionien kanssa. Tällöin eriokromimusta T:n väri muuttuu siniseksi. Kun sininen väri jää pysyväksi, on loppupiste saavutettu. Ionien pitoisuus voidaan laskea kuluneen EDTA:n määrän perusteella.


title: Eriokromimusta T

text: Eriokromimusta T:tä käytetään myös tutkittaessa muun muassa sinkki- ja lyijypitoisuuksia. Sinkkiä titrattaessa alumiini naamioidaan ammoniumsitraatin avulla, jotta se ei häiritsisi titrausta. Lyijy erotetaan mineraaleistaan käyttämällä natriumdietyyliditiokarbamaatin trikloorimetaaniliuosta.


title: Eriokromimusta T

text: Eriokromimusta T luokitellaan ärsyttäväksi yhdisteeksi. Aineen pölyt aiheuttavat oireita muun muassa silmissä. Tutkimuksissa on havaittu, että Eriokromi T vaikeuttaa endoteelisolujen kasvua.


title: Katarina kaunis leski

text: Katarina kaunis leski on Toivo Särkän ohjaama suomalainen mustavalkoelokuva vuodelta 1950. Se perustuu Serpin samannimiseen rokokoo-näytelmään. Elokuvan tapahtumat ajoittuvat 1790-luvun alkuun. Tyyliltään se on epookkikomedia, jonka aiheena on nuoren ja rikkaan turkulaislesken Katarina Thorwöstin hupaisat lemmenkiemurat. Vahvasti karrikoidut kilpakosijat piirittävät Katarinaa, mutta komea luutnantti sekoittaa kuviot.


title: Katarina kaunis leski

text: Eletään vuotta 1790 Suomen Turussa. Nuori ja kaunis Katarina Thorwöst on mennyt naimisiin itseään huomattavasti vanhemman miehen, professori Johannes Thorwöstin kanssa. Avioliittoa kestää vuoden verran, ja Katarina jää leskeksi. Nyt hän seisoo kuuntelemassa testamentin lukua seuranaan palvelijattarensa Reetta Korhotar. Katarina perii miehensä koko omaisuuden: 40 000 taaleria ja ison kivitalon. Professorin erityisenä toiveena on, että Katarina löytäisi itselleen miehen leskivuotensa loputtua. Leskelle ilmaantuukin saman tien kaksi kosijaa, dosentti Cajalén ja pastori Martesius. Ollessaan kävelyllä Katarina kohtaa Turun akatemian uuden miekkailun opettajan, luutnantti Carl-Magnus Schildtin, jonka hän hieman aiemmin on tavannut maantiellä kaupungin lähistöllä. He eivät tunne toisiaan entuudestaan - Katarina on syntyään turkulainen ja Carl-Magnus on vasta saapunut kaupunkiin.


title: Katarina kaunis leski

text: Cajalén ja Martesius käyvät vuorollaan kosimassa Katarinaa, mutta molemmat saavat rukkaset. Katarina ei ota kummankaan kosintaa vakavasti, nauraa vain iloisesti velikullille. Martesiuksen kosintakirjeen sanamuoto huvittaa Katariinaa eritoten: ”Ja esitän rohkean pyynnön päästä runsashyveisen rouvan ja kalliin sisaren monien tavoitteleman persoonan onnelliseksi omistajaksi.” Cajalén puolestaan antaa Katarinalle oman muotokuvansa kosintansa yhteydessä. Samana päivänä Katarina ja Carl-Magnus nähdään soutelemassa kahden kesken Aurajoella ja Turun juoruämmät saavat vettä myllyynsä. Katarina järjestää asunnossaan komeat juhlat. Juhlien ollessa parhaimmillaan Carl-Magnus saapuu toimittamaan erästä asiaa leskirouva Thorwöstille. Luutnantille on melkoinen yllätys, että Katarina on rouva Thorwöst. Katarina pyytää luutnanttia jäämään kutsuille. Kahdenkeskisen tuokion aikana Katarina ja Carl-Magnus tunnustavat rakkautensa toisilleen...he antautuvat kiihkeään suudelmaan kesäyön vienossa hämyssä.


title: Katarina kaunis leski

text: Katarinalta kielteisen vastauksen saanut pastori Martesius tyytyy osaansa. Hän ottaa Mynämäen kirkkoherran viran ja sen mukana Zimmermannin lesken viisine lapsineen. Dosentti Cajalén ei sen sijaan luovu aikeistaan Katarinan suhteen, vaan haastaa Carl-Magnuksen kaksintaisteluun, jossa hän kuitenkin jää alakynteen. Katarina rientää keskeyttämään taistelun. Cajalén väittää, että Katarina on lupautunut naimaan hänet ja nostaa syytteen aviolupauksen rikkomisesta. Oikeudessa Martesius ja Katarinan naapuri, mamselli Eufresyne Schenbeck todistavat Katarinaa vastaan. Oikeus päättää, että Cajalénin Katarinalle antama muotokuva ei kelpaa todisteeksi kihlauksesta. Cajalén tekee valituksen hovioikeuteen. Lakimiehet määräävät, että Katarina ei saa tavata rakastettuaan ennen valituksen käsittelyä. Cajalénin pyynnöstä mamselli Eufresyne alkaa vakoilla Katarinaa miesvieraiden varalta. Tilanne muodostuu tukalaksi Katarinalle ja Carl-Magnukselle, he voivat olla yhteydessä toisiinsa vain kirjeitse. Carl-Magnus kehittelee juonen, jolla vakoilijat johdetaan harhaan. Hänen kuskinsa Antti pukeutuu luutnantin asuun ja kiinnittää tarkkailijoiden huomion itseensä. Näin Katarina ja Carl-Magnus pääsevät yön hämärässä pakenemaan luutnantin isoäidin luo Hovilan kartanoon.


title: Katarina kaunis leski

text: Huonokuuloinen isoäiti käsittää Katarinan ja Carl-Magnuksen olevan naimisissa. Luutnantti yrittää turhaan oikoa väärinkäsitystä. Isoäidin mielestä Katarina on jo Hovilan nuori armo ja hän suorastaan vaatii Carl-Magnusta menemään samaan makuuhuoneeseen Katarinan kanssa. Cajalén katsoo, että rakastavaisten pako yön sylissä todistaa Katarinan rikkoneen hovioikeuden määräyksen. Kohtalo puuttuu peliin: Eufresyne perii enoltaan 30 000 taaleria, ja Cajalén alkaa saman tien piirittää mamsellia, jota hän aiemmin on ylenkatsonut. Hovilaan kiirii tieto, että Cajalén on perunut valituksensa hovioikeudelle. Ja niin Hovilassa voidaan aloittaa Katarinan ja Carl-Magnuksen häiden valmistelu!


title: Katarina kaunis leski

text: "Katarina kaunis leski" kuvattiin kesällä 1950. Souturetki Aurajoella kuvattiin Vantaanjoella Helsingin maalaiskunnassa. Muinauvauspaikkoina olivat muun muassa Turku ja Porvoon vanhakaupunki. Katarinan asuintaloa esitti Porvoon Museon Edelfelt-Vallgren-museon talo Välikadulla. Helsingissä kuvauksia tehtiin Lehtisaaressa ja Herttoniemessä. Hovilan kartanoa markkeerasi Oitbackan kartano Kirkkonummella.


title: Katarina kaunis leski

text: Aikalaiskriitikot suhtautuivat elokuvaan "Katarina kaunis leski" sangen nuivasti. Aamulehden kriitikko löysi myönteistä kerrottavaa ohjaajasta: ”Juuri tällaiset romanttis-historialliset ajankuvat ovat Toivo Särkän varsinaista ohjaajanalaa ja niiden parissa hän on päässyt erinomaisiin saavutuksiin.” Elokuva nähtiin jatkumona Särkän ohjaamille epookkiteoksille "Runon kuningas ja muuttolintu" ja "Katupeilin takana". Yleisesti kriitikot pitivät elokuvaa heikompana kuin vuotta aiemmin valmistunutta elokuvaa "Katupeilin takana", jossa pääosassa oli niin ikään Volanen ja naissivuosassa Valjus. Helsingin Sanomat piti kuvausta epäonnistuneena, Peronkoskelta oli totuttu näkemään tasokkaampaa jälkeä.


title: Katarina kaunis leski

text: Näyttelijöistä saivat risuja Volanen ja Katajisto, Rentola sitä vastoin sai ruusuja mamsellin osastaan. Kosijoiden Cajalén ja Martesius voimakkaan farssikorostuksen katsottiin suorastaan varastaneen show’n pääparilta. Camera arvioi Katajiston suoriutumista: ”Martti Katajisto luutnanttina on muhkeassa univormussaan kovasti komea, mutta hänen näyttelemisensä on usein pingoittunutta, ikään kuin itseään tarkkailevaa.” Cameran mielestä Katajisto ei edelleenkään ollut ”toteuttanut lupausta”, jonka hän antoi vahvalla Nokia-tutkielmallaan elokuvassa "Ihmiset suviyössä" vuonna 1948.


title: Katarina kaunis leski

text: 2000-luvun kriitikko pitää elokuvaa paitsi teatraalisena, myös hentona ja tyhjänpäiväisenä.


title: Katarina kaunis leski

text: Särkän tiedetään pahoittaneen mielensä elokuvan saamasta kehnosta vastaanotosta niin, että hän ei ohjannut kolmeen vuoteen.


title: Katarina kaunis leski

text: Serpin näytelmä "Katarina, kaunis leski" sai ensi-iltansa Suomen Kansallisteatterissa 29. lokakuuta 1948. Lavalla Katarinaa tulkitsi Ansa Ikonen. Näytelmä oli kauden 1948–1949 menestyskappale.


title: Katarina kaunis leski

text: Elokuvaversiossa tapahtumat laajennettiin Katarinan asunnosta muualle Turkuun ja lähiympäristöön aina Mynämäkeä myöten. Elokuvan loppuratkaisu poikkeaa näytelmästä. Siinä on nähty piirteitä ranskalaiskomediasta "La Belle aventure" (1913), jonka suomenkielinen versio "Ihana seikkailu" sai ensiesityksensä Kansallisteatterissa 1919. Särkkä ohjasi aiheesta värielokuvan "Ihana seikkailu" vuonna 1962.


title: Katarina kaunis leski

text: Pienissä, tarkemmin nimeämättömissä osissa elokuvassa ovat muun muassa Rauni Luoma, Oiva Sala ja Irja Kuusla.


title: Katarina kaunis leski

text: Johannes Thorwöst on historiallinen henkilö: Hän oli Turussa 1700-luvun lopulla vaikuttanut liikemies.


title: Katarina kaunis leski

text: Televisiossa "Katarina kaunis leski" -elokuvaa on esitetty nimellä "Katariina kaunis leski". Elokuva on julkaistu myös DVD:nä.


title: Katkarapukala

text: Katkarapukala ("Aeoliscus strigatus") on meressä elävä kala, joka viettää pitkiä aikoja pää alaspäin.


title: Katkarapukala

text: Katkarapukala kasvaa 15 cm pitkäksi. Sen väritys vaihtelee elinympäristön mukaan: hiekkapohjalla kala on vaalea ja siinä on selvä musta juova suusta pyrstöön, meriruohon seassa sävy on vihertävä, ja juova on epämääräinen.


title: Katkarapukala

text: Katkarapukalaa tavataan Intian valtamerellä ja Tyynenmeren länsiosassa, tyypillisesti 1-20 metrin syvyydessä. Se elää parvina joko merisiilien piikkien joukossa tai haarovien kivikorallien seassa. Se syö eläinplanktonista pieniä äyriäisiä.


title: Katkarapukala

text: Kalaa pidetään joskus pieninä parvina meriakvaarioissa. Se ei sovi nopeasti uivien kalojen joukkoon, ja tarvitsee elävää ruokaa kuten kidusjalkaisia.


title: Valituslupa

text: Valituslupa on oikeusastejärjestyksessä ylemmän oikeuden myöntämä lupa valittaa alemman oikeuden tekemästä ratkaisusta. Valitusluvan myöntäminen on edellytys sille, että ylempi oikeusaste ottaa muutoksenhaun käsiteltäväkseen. Jos valituslupaa ei myönnetä, valitusta ei tutkita ja alemman tuomioistuimen antama tuomio tai muu päätös jää voimaan. Valituslupa tai sitä muistuttavat järjestelmät ovat käytössä useissa maissa, ja valituslupajärjestelmän tarkoituksena on antaa ylemmälle tuomioistuimelle mahdollisuus valikoida sen käsiteltäväksi tulevia asioita.


title: Valituslupa

text: Valituslupa on Suomessa korkeimman oikeuden antama suostumus siihen, että se ottaa hovioikeuden tuomion tai päätöksen käsiteltäväkseen. Valituslupa voidaan myöntää ainoastaan silloin, kun on olemassa prejudikaattiperuste, purkuperuste tai jos luvan myöntämiseen on muu painava syy. Prejudikaattiperuste tarkoittaa, että luvan myöntämisen perusteena on pyrkimys oikeuskäytännön yhtenäisyyteen sovellettaessa lakia samankaltaisissa tapauksissa. Purkuperusteen nojalla lupa voidaan myöntää, jos on tapahtunut oikeudenkäyntivirhe tai muu virhe, jonka perusteella ratkaisu olisi purettava tai poistettava. Valituslupa voidaan myöntää myös sellaisena, että se koskee vain osaa hovioikeuden ratkaisua.


title: Valituslupa

text: Muutoksenhaku ylimmästä tuomioistuimesta on luvanvaraista monessa valtiossa. Suomessa käytössä oleva järjestelmä muistuttaa läheisesti Ruotsin käytäntöä. Koska korkein oikeus ei tutki kaikkia hovioikeuden ratkaisuja, se voi keskittyä ohjaamaan lainkäyttöä ennakkopäätöksin, valvoa oikeuskäytännön yhtenäisyyttä ja oikaista selvästi virheellisiä tai epäoikeudenmukaisia ratkaisuja. Muutoksenhaku korkeimmasta oikeudesta on sallittua kaikissa asioissa ja kaikki hakemukset tutkitaan, mutta valituslupa myönnetään vain oikeudenkäymiskaaren 30 luvussa mainituista syistä. Korkein oikeus toimii muutoksenhakuasteena myös valitettaessa tietyistä markkinaoikeuden ja vakuutusoikeuden ratkaisuista. Kilpailunrajoittamiseen ja julkisiin hankintoihin liittyviin markkinaoikeuden ratkaisuihin haetaan muutosta korkeimmasta hallinto-oikeudesta.


title: Valituslupa

text: Hovioikeus liittää ratkaisuunsa selostuksen siitä, miten valituslupaa pyytävän on meneteltävä (oikeudenkäymiskaari 30:4). Määräaika valituksen tekemiseen on 60 päivää hovioikeuden ratkaisun antamisesta (OK 30:5.1). Valituslupahakemus ja valitus toimitetaan juttua käsitelleen hovioikeuden kirjaamoon. Hovioikeus lähettää muutoksenhakukirjelmän liitteineen, asiaa koskevan asiakirjavihkon ja hovioikeuden ratkaisun jäljennöksen korkeimmalle oikeudelle (OK 30:8.2).


title: Valituslupa

text: Valituslupajärjestelmä on ollut Suomessa käytössä vuodesta 1980 lähtien. Sitä ennen käytössä oli muutoksenhakuluvan pyytäminen korkeimmalta oikeudelta.


title: Valituslupa

text: Suomessa hallintoprosessiin kuuluu kaksi oikeusastetta. Hallintoviranomaisen päätökseen saa hakea muutosta hallinto-oikeudesta ja sen ratkaisusta voi valittaa korkeimpaan hallinto-oikeuteen, joka joissakin asioissa edellyttää valituslupaa. Valittaminen on luvanvaraista muun muassa veroja, toimeentulotukea, ulkomaalaislain soveltamista ja maaseutuelinkeinoja koskevissa asioissa. Valituslupaa edellytetään noin kolmasosassa asioista. Luvanvaraisuus liittyy oikeudellisesti yksinkertaisiin asioihin, joissa joko oikeuskäytäntö on vakiintunut tai joissa ei ole kyse subjektiivisesta oikeudesta. Valituslupa voidaan myöntää myös sellaisena, että se koskee vain osaa hallinto-oikeuden ratkaisusta. Jos asiassa edellytetään valituslupaa, on valittaminen luvanvaraista myös pääasiaan liittyvästä ratkaisusta kuten oikeudenkäyntikuluista ja todistajan palkkiosta.


title: Valituslupa

text: Perustuslain kannalta tarkasteltuna valittamisen luvanvaraisuus on epätavallinen vaatimus, jolla tulee olla painavat perusteet. Eduskunnan perustuslakivaliokunta on pitänyt tärkeänä pidättäytymistä valituslupajärjestelmän laajentamisesta, sillä valiokunnan mielestä se on poikkeuksellinen järjestely. Valitusluvan vaatiminen ei kuitenkaan ole ristiriidassa perustuslain 21 pykälän kanssa, eikä Euroopan ihmisoikeussopimuksen 6 artikla edellytä mahdollisuutta valittaa hallinto-oikeuden ratkaisusta. Valitusluvan myöntämisen perusteet sisältyvät hallintolainkäyttölain 13 pykälään.


title: Noitamonni

text: Noitamonni ("Rineloricaria sp.". L-numero L010a), on imumonneihin kuuluva eteläamerikkalainen kala. Noitamonnin väritys muistuttaa sen elinympäristöä, hiekkapohjaa. Noitamonnit liikkuvat luonnossa löyhinä ryhminä. Noitamonni on kotoisin puhtaista lievästi happamista virtaavista vesistä, joissa veden lämpötila on 24–28 astetta. Akvaario-oloissa noitamonni tarvitsee ainakin 100–150 litraisen akvaarion.


title: Noitamonni

text: Noitamonni-nimellä myydään ilmeisesti eri lajeja ja kenties risteymiä. Tämä kala muistuttaa suuresti lajia "Rineloricaria lanceolata". Myös lajia "Loricaria parva" (syn. "Rineloricaria parva" ja "Hemiloricaria parva") sekä muita suvun "Hemiloricaria" kaloja on kutsuttu noitamonneiksi. Suurin osa lajeista jää 10-15 sentin pituisiksi. Kun suvun lajeja on määritetty Etelä-Amerikassa 1900-luvun alussa, kalojen pyydystyspaikka on kuvattu joskus melko epämääräisesti. Uusia lajeja löytyy jatkuvasti, ja vanhoja määritetään uudelleen.


title: Seututie 747

text: Seututie 747 on Pohjanmaan maakunnassa, Pedersören ja Kruunupyyn kuntien alueilla kulkeva seututie. Tie kulkee Pedersören Edsevöstä Ytteresseen yhdessä kantien 68 kanssa. Ytteressestä seututie 747 kulkee eräiden Pedersören ja Kruunupyyn kylien kautta valtatielle 13, lähelle Emetinjärveä. Tien pituus on 28 kilometriä.


title: Seututie 747

text: Tie palvelee paikallisen liikenteen lisäksi Pietarsaaren- ja Kaustisen seutukuntien välistä liikennettä ja yhdistää valtateitä kahdeksan ja 13. Kantatien 68 kanssa yhteisellä osuudella tie toimii myös Pietarsaaren sisääntulotienä.


title: Eemeli Jaakkola

text: Kustaa Eemeli (Emil) Jaakkola (29. toukokuuta 1882 Ypäjä – 3. maaliskuuta 1936 Ypäjä) oli suomalainen toimittaja, kirjailija ja suomentaja.


title: Eemeli Jaakkola

text: Jaakkola toimi myös suomentajana, ja hän kirjoitti lisäksi lehtiin. Jaakkola suomensi unkarin kielestä Ferenc Molnárin romaanin "Parooni".


title: Eemeli Jaakkola

text: Jaakkolan vanhemmat olivat maanviljelijä Kustaa Fredrik Jaakkola ja Johanna Konkka. Hän pääsi ylioppilaaksi Turun klassillisesta lyseosta vuonna 1903.


title: Eemeli Jaakkola

text: Jaakkola esikoisteos, seikkailuromaani "Kolme karoliinia", kertoi ruotsalaisten ja suomalaisten karoliinien vaiheista vuonna 1711 Venäjän–Turkin sodassa sen jälkeen, kun Ruotsin kuningas Kaarle XII oli pienen karoliinijoukon kanssa päässyt pakenemaan Turkin alueelle vuonna 1709 Poltavassa kärsityn tappion jälkeen.


title: Eemeli Jaakkola

text: Muissa teoksissaan Jaakkola kertoi lapsuus- ja nuoruusmuistoistaan Ypäjältä ("Maaelämän sulot") sekä kokemuksistaan Suomen sisällissodasta ("Vapaussodan kuormarengit"). Jaakkola oli sodan aikana valkoisten joukoissa aluksi Porin rintamalla hevosrenkinä ja sittemmin Vaasaan perustetun senaatin ja päämajan tiedotuslehden toimittajana. Viimeisessä romaanissaan "Neljän vuosisadan sukutalo" Jaakkola kuvasi kotitalonsa Ypäjän Perttulan kylässä sijainneen Jaakkolan (romaanissa Sipilän talo) talon ja sen asukkaiden vaiheita. Jaakkola esiintyy itse romaanin lopulla Heikki Sipilä -nimisenä henkilönä.


title: Avatar (elokuva)

text: Avatar on James Cameronin ohjaama ja käsikirjoittama tieteiselokuva, joka julkaistiin maailmanlaajuisesti 18. joulukuuta 2009. Arvioidulla 237 miljoonan dollarin budjetillaan "Avatar" oli vuonna 2014 9. sijalla maailman kalleimpien elokuvien listalla.


title: Avatar (elokuva)

text: "Avatar" julkaistiin Yhdysvalloissa yhteensä 3 457 elokuvateatterissa, joista 2 032 näytti sitä 3D:nä. 90 prosenttia ennakkoon myydyistä lipuista oli 3D-näytöksiin. "Avatarin" piti alun perin saada ensi-iltansa jo 22. toukokuuta 2009, mutta ensi-iltaa lykättiin puolella vuodella joulukuun 18. päivään. Tämän tarkoituksena oli saada enemmän aikaa elokuvan jälkituotannolle ja 3D-projektorien asentamiselle elokuvateattereihin. "Avatar" ohitti "Titanicin" maailman tuottoisimpana elokuvana 25. tammikuuta 2010.


title: Avatar (elokuva)

text: Elokuvan nimi tulee hindulaisesta avatarin käsitteestä, joka tarkoittaa jumalan ruumiillistumaa. Elokuvan kontekstissa nimi viittaa ihmismielen siirtämiseen toiseen kehoon teknologian keinoin.


title: Avatar (elokuva)

text: Elokuvan suosion vuoksi Cameron allekirjoitti 20th Century Foxin kanssa sopimuksen neljästä jatko-osasta. "Avatar 2:n" ja "Avatar 3:n" kuvaukset alkoivat syyskuussa 2017 ja elokuvat saavat ensi-iltansa 18. joulukuuta 2020 ja 17. joulukuuta 2021. Loput kaksi jatko-osaa kuvataan niiden jälkeen ja ne saavat ensi-iltansa vuosina 2024 ja 2025.


title: Avatar (elokuva)

text: On vuosi 2154. RDA-yhtiö louhii arvokasta älymetalli-nimistä mineraalia Pandoran planeetalla. Pandora on Alfa Centaurin tähtijärjestelmässä sijaitseva vehreä, Maan kaltainen kuu, jonka ilmakehä on myrkyllinen ihmisille. Pandoraa asuttaa na’vi-kansa, jonka jäsenet ovat kolmimetrisiä, sini-ihoisia ja älykkäitä humanoideja. Na’vit elävät sovussa luonnon kanssa ja palvovat Eywa-nimistä äitijumalatarta. Heidän teknologiansa on kuitenkin alkukantaista; he valmistavat rakennuksensa puista ja käyttävät aseinaan kivestä tai puusta valmistettuja keihäitä, veitsiä ja jousia.


title: Avatar (elokuva)

text: Saadakseen tietoa na’veista ja Pandoran biosfääristä tieteilijät käyttävät na’vi- ja ihmis-DNA:n sekoituksen avulla tehtyjä, avatareiksi kutsuttuja kehoja, joita ohjataan mentaalisen linkin avulla. Kutakin avataria voi käyttää ainoastaan se ihminen, jonka DNA:ta on käytetty kyseisen avatarin luomiseen. Halvaantunut entinen merijalkaväen sotilas Jake Sully (Sam Worthington) toimii sijaisena ryöstössä tapetulle kaksoisveljelleen, joka on tieteilijä ja avatar-kehon ohjaaja. Avatar-ohjelman johtaja, tri Grace Augustine (Sigourney Weaver), ei usko Sullyn olevan tarpeeksi pätevä sijainen ja määrää tämän henkivartijan tehtäviin. Jaken avatarin suojellessa Gracen ja tieteilijä Norm Spellmanin (Joel David Moore) avatareja näiden kerätessä tietoa ja biologisia näytteitä Pandoran metsistä hänen kimppuunsa hyökkää Thanator, viidakossa elävä vaarallinen peto. Henkensä puolesta pakeneva Jake joutuu eroon muista ja eksyy metsään. Naispuolinen na’vi nimeltä Neytiri (Zoë Saldaña) törmää Jakeen ja pelastaa tämän vastentahtoisesti Pandoran eläimiltä. Nähdessään Eywan lähettämiä enteitä Jaken kohtalosta Neytiri vie Jaken klaaninsa asumukseen, Kotipuuhun. Siellä Jake tapaa Neytirin isän, klaanipäällikkö Eytukanin (Wes Studi). Klaanin henkinen johtaja ja Neytirin äiti, Mo’at (C. C. H. Pounder), määrää tyttärensä opettamaan ”soturiunikävelijälle” heidän tapojaan.


title: Avatar (elokuva)

text: RDA:n yksityisten turvajoukkojen, Sec-Opsin, päällikkö eversti Miles Quaritch (Stephen Lang) lupaa, että RDA palauttaa Jaken kävelytaidon vastineeksi siitä, että tämä kerää heille tietoja na’veista. He tarvitsevat tietoja kipeästi, sillä suurin älymetalliesiintymä, säteeltään satoja kilometrejä, sattuu sijaitsemaan aivan Kotipuun alla. Kun Grace kuulee Jaken keräävän tietoja Quaritchille, hän siirtää itsensä, Jaken ja Normin kaukaiselle ulkovartiolle. Kuluu kolme kuukautta, ja sen aikana Jake alkaa lähentyä Neytirin ja tämän kansan kanssa. Kun Jake otetaan heimon jäseneksi, hän ja Neytiri valitsevat toisensa puolisoikseen. Jake paljastaa muuttaneensa mieltään RDA:n suhteen, kun hän yrittää lamauttaa na’vien pyhää paikkaa uhkaavan puskutraktorin. Quaritch näyttää RDA:n siirtokunnan johtaja Parker Selfridgelle (Giovanni Ribisi) videokuvaa puskutraktorin kimppuun hyökänneestä Jakesta sekä tämän tekemän videopäiväkirjamerkinnän, jossa hän myöntää, etteivät na’vit tule koskaan jättämään Kotipuuta. Selfridge käskee Quaritchia tuhoamaan Kotipuun.


title: Avatar (elokuva)

text: Grace yrittää kertoa Selfridgelle, että Kotipuun tuhoaminen voisi vaikuttaa Pandoran kasviperäiseen hermoverkostoon, johon kaikki planeetan eliöt ovat yhteydessä. Siitä huolimatta Selfridge antaa Jakelle ja Gracelle vain yhden tunnin aikaa taivutella na’vit pakenemaan Kotipuusta. Kun Jake paljastaa alkuperäisen tehtävänsä, Neytiri syyttää häntä koko heimon pettämisestä. Na’vit ottavat Jaken ja Gracen avatarit vangeiksi. Quaritchin joukot tuhoavat Kotipuun ja tappavat siinä samassa Neytirin isän ja monia muita na’veja. Mo’at vapauttaa Jaken ja Gracen, mutta heidät kytketään irti avatar-kehoistaan. He heräävät jälleen RDA:n päämajassa ja joutuvat vangeiksi. Quaritchin julmista tavoista tarpeeksi saanut lentäjä Trudy Chacón (Michelle Rodriguez) vapauttaa kolmikon ja vie heidät takaisin ulkovartiolla sijaitsevalla avatar-linkille. Heidän paetessaan Quaritch ampuu Gracea haavoittaen tätä vakavasti.


title: Avatar (elokuva)

text:
Na’vit pystyvät linkittymään henkisesti joidenkin eläinten kanssa. Saadakseen na’vien luottamuksen takaisin Jake ottaa riskin ja linkittyy lentoliskoa muistuttavan saalistajan, torukin, kanssa. Na’vien koko historiassa toruk on kesytetty ainoastaan viisi kertaa. Jake löytää Kotipuusta paenneet nav’it pyhän "Sielujen puun" luota ja rukoilee Mo’atia pelastamaan Gracen. Klaani yrittää siirtää Gracen ihmiskehosta Sielujen puun avulla tämän avatar-kehoon, mutta Grace ehtii menehtyä vammoihinsa.
Omaticaya-heimon uuden päällikön, Tsu’teyn (Laz Alonso), avulla Jake värvää tuhansittain sotilaita naapuriheimoista. Ennen taistelun alkua Jake pyytää Sielujen puun hermoyhteyksien kautta Eywaa auttamaan na’veja. Quaritch huomaa na’vien liikehdinnän ja taivuttelee Selfridgen järjestämään ennalta ehkäisevän iskun Sielujen puuta vastaan, sillä hän uskoo puun tuhoutumisen lannistavan na’vit. Selfridge on alkanut tulla toisiin aatoksiin, mutta ei te mitään.


title: Avatar (elokuva)

text: Na’vit taistelevat Quaritchin joukkoja vastaan, mutta kärsivät suuria tappioita: muun muassa Tsu’tey ja Trudy menehtyvät taistelussa. Juuri kun kaikki alkaa näyttää toivottomalta, Pandoran eläimet liittyvät yhtäkkiä mukaan taisteluun ja päihittävät ihmiset. Neytirin mukaan Eywa on vastannut Jaken pyyntöön. Jake tuhoaa pommittajaksi muutetun sukkulan ennen kuin se ehtii päästä Sielujen puun luokse. Quaritch ehtii paeta aluksesta juuri ennen sen tuhoutumista ja sonnustautuu AMP-pukuun. Hän törmää avatar-linkkiyksikköön ja siellä olevaan Jaken kehoon ja tuhoaa yksikön, niin että Jake joutuu sen seurauksena alttiiksi Pandoran myrkylliselle ilmalle. Neytiri tappaa Quaritchin ja pelastaa Jaken juuri ajoissa. Neytirin nähdessä Jaken ihmiskehon ensimmäistä kertaa hän ja Jake vahvistavat rakkautensa toisiaan kohtaan.


title: Avatar (elokuva)

text:
Jakea, Normia, Maxia (Dileep Rao) ja useita muita tieteilijöitä lukuun ottamatta kaikki ihmiset karkotetaan Pandoralta. Jaken nähdään pitävän yllään Omaticaya-heimon johtajan arvomerkkiä. Heimo suorittaa Eywalle omistetun rituaalin, joka siirtää Jaken ihmiskehosta avatariin pysyvästi.
James Cameron aloitti "Avatarin" työstämisen jo vuonna 1994, jolloin hän kirjoitti 114-sivuisen käsikirjoituksen. Hänen omien sanojensa mukaan inspiraationa toimi ”jokainen scifikirja, jonka olen lapsena lukenut”.


title: Avatar (elokuva)

text: Pandoran maailmaa, eläimiä, luontoa ja Na'vi-rodun hahmoja luomaan Cameron palkkasi uusiseelantilaisen tehostetalon Weta Digitalin. Yritys nousi kuuluisuuteen "Taru sormusten herrasta" -elokuvatrilogian myötä, johon se teki pääosan efekteistä. Myös "Avatarin" tietokonemallinnuksista jopa 95 % on sen tuotantoa. Elokuvaa varten kehitettiin monia uusia tekniikoita ja ohjelmistoja. "Avatari"n tekoon oli kolmen vuoden ajan valjastettuna muun muassa viisi maailman 200:sta nopeimmasta supertietokoneesta.


title: Avatar (elokuva)

text: Cameron sanoi San Diegon Comic-Conissa halunneensa tehdä elokuvan, jossa on teelusikallinen sokeria, toimintaa, jännitystä ja kaikkea sitä mikä saa hänet itsensä syttymään, mutta joka sisältää myös hieman sitä, joka saa katsojan ajattelemaan luontoa ja ympäristöään.


title: Avatar (elokuva)

text: Ensimmäinen promootiokuva elokuvasta julkaistiin 1. elokuuta 2009. Empire-lehti julkaisi yksinoikeudella kuvia elokuvasta saman vuoden lokakuun numerossaan.


title: Avatar (elokuva)

text: "Avatar" on maailman tuottoisin elokuva. Elokuva tuotti Yhdysvalloissa ensi-iltapäivänään 27 miljoonaa dollaria, josta 3,5 miljoonaa tuli keskiyön näytöksistä. Tammikuun 25. päivään mennessä se ylitti "Titanicin" aikaisemman ennätyksen maailman tuottoisimpana elokuvana, ja helmikuun alussa – 47 esityspäivän jälkeen – se ohitti "Titanicin" myös Yhdysvaltojen lipputuloissa. Kaikkiaan "Avatar" keräsi elokuvateattereissa runsaat 2 782 miljoonaa dollaria lipputuloja, josta Yhdysvaltojen osuus oli vajaa 761 miljoonaa.


title: Avatar (elokuva)

text: Ennen julkaisua "Avatarin" odotettiin olevan suuri pettymys lippukassoilla, kuten Cameronin edellisen elokuvan "Titanicinkin" oli oletettu olevan. "Titanicista" tuli kuitenkin suurmenestys ympäri maailmaa. "Avatarin" arveltiin tuottavan avausviikonloppunaan noin 70 miljoonaa dollaria. Analyytikot myös arvioivat, että "Avatar" saisi lipputuloja jo sen takia, että se on 3D-elokuva, sillä muutkin samoihin aikoihin julkaistut 3D-elokuvat olivat tuottaneet hyvin.


title: Avatar (elokuva)

text: Elokuvan soundtrackin sävelsi James Horner. Tunnuskappaleen laulaa englantilainen laulaja-lauluntekijä Leona Lewis.


title: Avatar (elokuva)

text: "Avatar" sai neljä ehdokkuutta vuotuisessa Golden Globe -gaalassa, kategorioissa ”Paras draamaelokuva”, ”Paras ohjaaja”, ”Paras musiikki (), elokuvan taustalla soiva musiikki)” ja ”Paras elokuvakappale”. Elokuva voitti parhaan ohjaajan (James Cameron) palkinnon sekä parhaan draamaelokuvan palkinnon. Elokuva on voittanut New York Online Film Critics -yhdistyksen palkinnon parhaasta elokuvasta. Elokuvaa pidettiin myös vahvana ehdokkaana parhaan elokuvan Oscar-palkinnon saajaksi sen suurien lipputulojen, kriitikoiden ylistyksen ja menestyksekkään Oscar-palkintoraadin jäsenille pidetyn näytöksen jälkeen. Elokuva oli ehdolla yhdeksässä kategoriassa, ja se sai Oscar-gaalassa 2010 kolme Oscar-palkintoa.EhdokkuudetEhdokkuudet


title: Avatar (elokuva)

text: Avatar-elokuvan julkaisu DVD:llä ja Blu-rayllä on tehnyt myyntihistoriaa. 20th Century Foxin mukaan elokuvan DVD- ja Blu-ray-kopioita on myyty neljän päivän aikana yli 6,7 miljoonaa kappaletta. Näistä 4,7 miljoonaa kappaletta on DVD:tä ja loput noin kaksi miljoonaa kappaletta blu-rayta. Oltuaan kolme viikkoa kaupoissa, "Avatar" teki jälleen uuden ennätyksen, myytyään 19.7 miljoonaa Blu-raytä ja DVD:tä. "Avatarin" lähin kilpailija, "Yön ritari", myi 16 miljoonaa DVD:tä kolmessa viikossa.


title: Avatar (elokuva)

text: 20th Century Fox on kertonut netonneensa "Avatarin" DVD- ja Blu-ray-myynnistä yli 130 miljoonaa dollaria, mikä on kaikkien aikojen myyntiennätys. Edellistä ennätystä piti hallussaan vuonna 2008 ilmestynyt "Yön ritari". "Avatarin" DVD- ja Blu-ray-versiot tulivat myyntiin Amerikassa 22. huhtikuuta (joka on kansainvälinen Earth Day) sekä 28. päivä Isossa-Britanniassa ja Suomessa vain noin neljä kuukautta teatterijulkaisun jälkeen, mikä on herättänyt närää elokuvateatterien omistajien keskuudessa. Lisäksi "Avatar" aiotaan laittaa uudelle teatterikierrokselle elokuussa. Siihen tullaan lisäämään noin kuusi minuuttia uutta materiaalia. Syyksi uudelleen julkaisuun Cameron on sanonut elokuvien "Liisa Ihmemaassa" ja "Titaanien taistelun" julkaisut niin pian "Avatarin" jälkeen, syrjäyttäen sen muun muassa IMAX-teattereista esityspaikoilta. Uusi esityskierros antaa Cameronin mukaan "Avatarille" pidemmän kierroksen teattereissa, joiden IMAX-näytökset olivat loppuunmyytyjä siihen asti, kunnes IMAXin oli sopimuksen mukaan vaihdettava esitykseen "Liisa Ihmemaassa".


title: Avatar (elokuva)

text: Elokuva sai Pohjois-Amerikassa yleisesti positiivisia arvosteluja. Arvosteluja kokoavalla "Rotten Tomatoes" -sivustolla elokuvalla on tällä hetkellä 83% ”tuore” (fresh) -hyväksyntä 191 arvostelun perusteella. Sivuston kriitikoilta Avatar on saanut tähän mennessä 94% ”tuore”-hyväksynnän 32 arvostelun perusteella. Kotimaassaan elokuvaa on tosin arvosteltu Amerikan- ja armeijanvastaisuudesta sekä hippityylisestä maailmankatsomuksesta.


title: Avatar (elokuva)

text: Suomessa vastaanotto oli ristiriitainen. Iltalehden elokuva-arvostelija totesi, että ”"Avatarin" parissa on helppo viihtyä jättikankaalla ja huippuäänellä varustetussa 3D-teatterissa, mutta yhtä helposti sen myös unohtaa. Teknisesti loistava elokuva paljastuu sisällöltään latteaksi kierrätyskamaksi.” Hän antoi elokuvalle kaksi tähteä. Samoin Elitistin Ilja Rautsi kehuu elokuvaa visuaalisesti näyttäväksi, mutta draamaltaan ontuvaksi ja sisällöltään vanhaa toistavaksi ja vähäiseksi: ”Mitä uutta Avatarissa sitten on? Näytönsäästäjältä ensihämmästyksen jälkeen näyttävien hehkuvien kasvillisuustaustojen ja tavallisista tempuista riisutun kolmiulotteisuusefektin ohella ei paljoa. […] Kaikesta puuttuu se käsin kosketeltavan, eletyn todellisuuden tuntu, joka mahdollistaa uppoutumisen fantastisiin maailmoihin.” Arvosana oli 2,5 tähteä viidestä.


title: Avatar (elokuva)

text: MTV3:n kriitikko Outi Heiskanen antoi elokuvalle kuitenkin hyvin positiivisen arvostelun ja 4,5 tähden arvosanan viidestä mahdollisesta. Heiskanen sanoi arvostelussaan, että elokuvasta on poissa aiemmin 3D:hen liitetty halpahintaisuus. Hänen mielestään elokuva ”tulee muuttamaan käsityksemme paitsi kolmiulotteisen elokuvan tulevaisuudesta, myös mainstream-elokuvan uudesta, uljaasta huomisesta.”


title: Avatar (elokuva)

text: Tv-Nytissä viisi kriitikkoa antoi elokuvalle tähtiä keskiarvolla 2,4.


title: Avatar (elokuva)

text: Yhdessä elokuvan näytöksessä joulukuussa 2009 elokuvan edistyneet 3D-grafiikat saivat monet yleisön jäsenet voimaan pahoin. Yksi katsoja kommentoi Daily Mailin toimittajalle: ”Minä en suosittelisi syömään ennen tämän elokuvan katsomista.”


title: Vaeltajapuhdistaja

text: Vaeltajapuhdistaja ("Diproctacanthus xanthurus") on koralliriutoilla elävä pieni, pitkulainen kala.


title: Vaeltajapuhdistaja

text: Vaeltajapuhdistaja kasvaa noin 10 cm pitkäksi. Sen vartalossa on kaksi mustaa raita kyljessä ja selkäevän tyvessä. Yläosa on sinisävyinen, vatsapuoli kellertävä. Pyrstö on kirkkaan keltainen.


title: Vaeltajapuhdistaja

text: Vaeltajapuhdistajia tavataan Tyynenmeren keski- ja länsiosissa. Ne elävät koralliriutoilla ja matalissa laguuneissa. Nuoret yksilöt nyppivät ulkoloisia muista kaloista, aikuiset kalat elävät parvissa ja syövät lähinnä korallien polyyppejä.


title: Vaeltajapuhdistaja

text: Kalalaji on saanut nimensä nuorten yksilöiden elintapojen mukaan. Sitä pidetään joskus meriakvaariossa; riutta-akvaarioon se ei sovi, koska se syö korallien polyyppejä ja näykkii simpukoita.


title: Käsivarsinauha

text: Käsivarsinauha on yleensä vasemman käsivarren ympärille kiinnitetty kangasnauha, joka osoittaa joukkoa, asemaa tai työtehtävää. Sitä käytetään usein tunnusmerkkinä kuulumisesta sotilaalliseen joukkoon, jolle ei ole voitu jakaa yhtenäistä sotilaspukua.


title: Seututie 748

text: Seututie 748 on Pohjanmaan maakunnassa, kokonaisuudessaan Kruunupyyn kunnan alueella kulkeva seututie. Tie kulkee Kruunupyyn keskustaajamasta valtatie kahdeksalta Kokkola-Pietarsaaren lentoaseman ohitse eräiden Kruunupyyn kylien läpi Alavetelin kirkonkylään valtatielle 13. Tie kulkee pitkästi Kruunupyynjoen vartta. Tien pituus on 19 kilometriä.


title: Ahaa-elämys

text: Ahaa-elämys on hahmopsykologian piirissä syntynyt käsite, jolla kuvataan äkillistä oivallusta esimerkiksi ongelmanratkaisun yhteydessä. Käsitteen loi alkujaan saksalainen psykologi Karl Bühler, joka tutki 1900-luvun alussa ajattelumalleja.


title: Ahaa-elämys

text: Ilmiöstä käytetään usein myös nimitystä "Heureka". Sarjakuvissa vastaavaa oivallusta edustaa hahmon pään päälle syttyvä hehkulamppu.


title: Puhdistaja

text: Puhdistaja ("Labroides dimidiatus") on koralliuriutoilla elävä pieni, pitkulainen huulikalojen heimon kala.


title: Puhdistaja

text: Puhdistaja kasvaa noin 14 cm pitkäksi. Sen kyljessä on musta, pyrstöä kohti levenevä raita. Yläosa ja evät ovat sinisävyiset, vatsapuoli kellertävä.


title: Puhdistaja

text: Puhdistajia tavataan Indopasifiselta merialueelta. Ne elävät koralliriutoilla ja matalissa laguuneissa. Ne nyppivät ulkoloisia ja kuollutta ihoa muista kaloista ja pysyttelevät tietyillä paikoilla, joihin isot kalat osaavat palata puhdistettaviksi.


title: Werner Kuusikko

text: Anders Werner Kuusikko (3. toukokuuta 1903 Haaparanta, Ruotsi – 1938 Neuvosto-Karjala) oli suomalainen kirjailija ja toimittaja, joka käytti toimittajana myös nimimerkkiä "Venni Kuusio". Werner Kuusikon vanhemmat olivat suomalaisia. Isä Antti toimi räätälinä Tornionjoen molemmilla puolilla kunnes hän lasten kasvun ja kouluun menon myötä asettui Suomen puolelle.


title: Werner Kuusikko

text: Werner kirjoitti 22-vuotiaana ensimmäisen näytelmänsä nimeltä Aavasaksalla. Sitä seurasi Huomenkellot, jota pidetään hänen arvokkaimpana teoksenaan työväenkirjallisuuden kannalta. Sen kustantaja on sosiaalidemokraattien omistama Oulun läänin Työväen Kirjateollisuus oy, joka aloitti 1918 lakkautetun "Kansan Tahdon" julkaisemisen uudelleen vuonna 1919 nimellä "Pohjan Kansa". Viranomaisten julkaisukieltojen takia lehti ilmestyi myöhemmin mm. nimellä "Pohjan Voima" 1924–1930. Kun lehden vastaava toimittaja sai vankeustuomion keväällä 1930, joutui Werner ottamaan hänen tehtävänsä. Lehti lakkautettiin jo kesäkuussa 1930. Vernerin poliittisia runoja julkaistiin Pohjan Voimassa vuodesta 1927 alkaen nimimerkillä Venni Kuusio.


title: Werner Kuusikko

text: Oulun läänin Työväen Kirjateollisuus lähti vuonna 1926 kilpailemaan Revontulet-nimisellä lehdellä viikkolehtirintamalla. Werner toimitti tätä Pohjan Voiman sivujulkaisua vuodesta 1928. Revontulet oli merkittävä tulonlähde lehtiyhtiölle, ja se piti myös hengissä Pohjan Voimaa. Myös Revontulet lakkautettiin 1930, vaikka sen sisältö ei juurikaan eronnut vastaavista porvarillisista kilpailijoistaan. Lehti julkaisi rakkaus-, jännitys- ja rikoskertomuksia, pakinoita, runoja ja jatkokertomuksia. Revontulten merkittävintä antia ovat kuitenkin sen päätoimittajan kirjalliset pikkutyöt, lähinnä lyriikkaa mutta myös jonkin verran proosaa. Revontulten jälkeen Werner ystävineen halusi perustaa uuden lukemistolehden, mutta se ei saanut julkaisulupaa.


title: Werner Kuusikko

text: Työttömyydestä kärsivä sosiaalidemokraatti Werner meni neuvosto-Karjalaan. Hän kirjoitti alkuvuosina ahkerasti kotiinsa kirjeitä. Vuonna 1933 Wenne kirjoittaa: ”Työ täällä radiossa käy entistä latuaan. Nyt minulla on sellainen paikka, josta sielläkin usein haaveilin. Saan palkkaa siitä, että yksinomaan kirjoittelen – mitään muuta ei tehtäviini kuulu. …. Teatteri harjoittelee muun ohessa parhaillaan minunkin kahta 1-näytöksistä näytelmääni, ”Tulivuori” ja ”Uittokämpällä”. Kaikki näytti olevan hyvin.


title: Werner Kuusikko

text: Stalinin puhdistukset koituivat Wernerin kohtaloksi, joka oli vuosikymmeniä tuntematon perheellekin. Kirjeiden tulo loppui 1933. Eila Lahti-Argutinan kirjan (Olimme joukko vieras vaan. Venäjänsuomalaiset vainouhrit Neuvostoliitossa 1930-luvun alusta 1950-luvun alkuun.) mukaan Werner on toiminut Karjalan radiokomiteassa 1933-1934, myöhemmin hän on ollut Karhumäen piirissä Tshelmuzhissa metsätyöläisenä.


title: Werner Kuusikko

text: Neuvostoliiton arkistojen avauduttua on selvinnyt, että Werner pidätettiin kesäkuussa 1938 ja asetettiin syytteeseen vakoilijana, tuomittiin kuolemaan syyskuussa, teloitettiin ampumalla lokakuussa 1938. Hautapaikka on Petroskoin ympäristössä. Vernerin maine palautettiin Petroskoissa 7.5.1989.


title: Werner Kuusikko

text: Nimimerkillä "Venni Kuusio":


title: H-luokka (hävittäjä)

text: H-luokka oli Britannian Kuninkaallisen laivaston hävittäjäluokka. Luokka muodosti vuoden 1934 laivasto-ohjelman hävittäjät ja ne olivat toisinto G-luokasta. Alusten rakentaminen aloitettiin 1935 ja ne otettiin käyttöön vuodenvaihteessa 1936-1937.


title: H-luokka (hävittäjä)

text: Alusten pääaseistuksena olivat 4,7 tuuman 45 kaliiperin QF Mk IX tykit, joiden korotuskulman kasvattamiseen oli löydetty parempi ratkaisu. Tykeille saatiin sama korotuskulma kuin aiemmin, mutta kanteen ei tarvinnut tehdä muutoksia ylimpiä korotuskulmia varten.


title: H-luokka (hävittäjä)

text: Suunnittelussa tapahtuneet parannukset sekä lisääntynyt hitsaus alusta rakennettaessa pienensi uppoumaa noin 50 tonnia edeltäneeseen G-luokkaan verrattuna. "HMS Herossa" ja "HMS Herewardissa" testattiin uutta siltarakennetta, joka tuli olemaan käytössä I-luokasta vuoden 1944 Battle-luokkaan. Uusi siltarakenne oli tarpeen, koska "HMS Herewardissa" kokeiltiin uutta 4,7 tuuman tykkiä kaksiputkisena CP Mk XIX asennuksena, jota tultiin käyttämään Tribal-luokassa sekä J-, K- ja N-luokissa. Tornin ollessa 13 tuumaa korkeampi kuin aiempi ratkaisu tuli tarve korottaa ruorihuonetta näkyvyyden säilyttämiseksi.


title: H-luokka (hävittäjä)

text: Luokan aluksiin asennettiin kolme Admiralty 3 rumpuista kattilaa, joihin kytkettiin kaksi vaiheiset Parsonsin turbiinit. "HMS Hyperioniin" asennettiin yksi Johnson-tyyppinen kattila, joka oli sekä pienempi että tehokkaampi kuin Admiralty-kattilat.


title: H-luokka (hävittäjä)

text: Kuninkaallisen laivaston perinteiden mukaisesti kuhunkin luokkaan rakennettiin myös laivueenjohtaja, joka oli hieman suurempi ja paremmilla viesti- ja johtamisjärjestelmillä varustettu. H-luokan laivueenjohtajana oli "HMS Hardy".


title: H-luokka (hävittäjä)

text: Argentiinan laivasto tilasi Britanniasta seitsemän Buenos Aires -luokan alusta, jotka luovutettiin tilaajalle 1938. Alukset valmistuivat Vickers Armstrongin, Cammell Lairdin ja John Brownin telakoilta.


title: H-luokka (hävittäjä)

text: Brasilia tilasi 1938 Britannialta kuusi Jarua-luokan alusta. Alukset valmistuivat sodan alla ja Britannia siirsi ne omaan käyttöönsä liittäen ne Havant-luokkana Kuninkaalliseen laivastoon, jossa ne rinnastettiin H-luokkaan.


title: H-luokka (hävittäjä)

text: Alusten siirron jälkeen maalle jäi ainoastaan yksi palveluskelpoinen hävittäjä, joka oli jo yli-ikäinen Britanniasta hankittu Porpoise-luokan "Maranhão" ja lisäksi kolme valmisteilla ollutta Marcilio Dias -luokan alusta olivat saattajiksi sopimattomia. Brasilia päätti tilata korvaavat hävittäjänsä Ihla das Cobrasin telakalla Rio de Janeirosta, jolta tilattiin Acre-luokka. Acre-luokan alukset pohjautuivat Britanniasta saatuihin H-luokan piirustuksiin, mutta varustus tuli pääosin Yhdysvalloista esimerkiksi pääaseet olivat 5 tuuman Behtlehemin tykkejä.


title: Otto Oinonen

text: Otto Oinonen (; 27. marraskuuta 1898 Pielisjärvi – 11. syyskuuta 1937 Petroskoi) oli suomalainen Neuvostoliittoon muuttanut toimittaja ja kirjailija.


title: Otto Oinonen

text: Oinonen syntyi maanviljelijäperheeseen. Hän työskenteli maa- ja metsätöissä sekä uittomiehenä. Talvella 1918 hän siirtyi Venäjälle rakentamaan Muurmannin rataa. Vuosina 1920–1922 hän opiskeli Pietarin punaupseerikoulussa.


title: Otto Oinonen

text: Vuonna 1923 Oinonen palasi Suomeen, jossa hänet tuomittiin vuodeksi vankeuteen syytettynä vallankaappauksen valmistelusta. Vapauduttuaan hän asui vuosina 1924–1925 Neuvosto-Karjalassa. Vuonna 1925 Oinonen muutti jälleen Suomeen, jossa hän toimi Työväenjärjestöjen tiedonantajan toimittajana ja työläiskirjailijaliiton sihteerinä. Näinä vuosina hän käänsi suomeksi Lidija Seifullinan, Fjodor Gladkovin ja Veniamin Kaverinin teoksia. Vuonna 1929 ilmestyi Oinosen romaani "Tienhaarassa".


title: Otto Oinonen

text: Vuonna 1930 Oinonen pidätettiin uudelleen ja hänet tuomittiin viideksi vuodeksi Sukevan vankilaan. Vuonna 1934 hän pakeni ja muutti Neuvostoliittoon. Vuonna 1935 Oinonen toimi Rintama-kirjallisuuslehden toimittajana. Hän julkaisi teatteriarvosteluja sekä katkelmia romaanista "Professori Popovin juttu" ja vankilaelämää käsittelevästä muistelmateoksesta "Kahleissa ja karkurina".


title: Otto Oinonen

text: Oinonen pidätettiin heinäkuussa 1937, tuomittiin kuolemaan syytettynä vakoilusta ja vastavallankumouksellisesta toiminnasta ja ammuttiin Petroskoin lähellä. Hänen maineensa palautettiin vuonna 1963.


title: Paikallishallinto (Venäjä)

text: Paikallinen itsehallinto on Venäjän federaation liittovaltiosubjekteissa (esim. alueet, tasavallat) järjestetty kaksitasoisena. Nykyinen kunnallishallinto ja sen yksiköt luotiin kunnallishallintouudistuksessa 2006.


title: Paikallishallinto (Venäjä)

text: Ensimmäisen eli alemman tason yksiköitä ovat kunnat (). Suuremmat, ylemmän eli toisen tason yksiköt, piirit eli kunnallispiirit () muodostuvat yleensä useista kunnista. Kunnallispiirien rinnalla toisen tason yksiköitä ovat kaupunkipiirikunnat ().


title: Paikallishallinto (Venäjä)

text: Kuntia on kahta tyyppiä, maalaiskuntia () ja kaupunkikuntia (). Kaupunkikunnan keskuksena on joko kaupunki ("gorod") tai kaupunkimainen taajama (). Väestötilastoissa kuntien asukkaat ryhmitellään kaupunkilaisiin ja maaseudun asukkaisiin; kaupunkien ja kaupunkimaisten taajamien asukkaat lasketaan tällöin kaupunkilaisiksi. Maalaiskunnissa ei ole usein ole kaupunkimaista asutusta, ja niiden keskuksena on joko maaseututaajama () tai kylä ("selo", "derevnja"). Kuntien keskustaajamat on merkitty esimerkiksi väestötilastoihin ("raionnyi tsentr").


title: Paikallishallinto (Venäjä)

text: Järjestelmästä on muunnelmia Venäjän eri federaatiosubjekteissa ja esimerkiksi suurten kaupunkien kohdalla. Esimerkiksi Sverdlovskin alue on jaettu ensin alueen viiteen hallintopiiriin (), joihin alueen lukuisat piirit ja kaupunkipiirikunnat muutamaa alueelle suoraan alisteista poikkeusta lukuun ottamatta sijoittuvat.


title: Paikallishallinto (Venäjä)

text: Suurissa liittovaltiokaupungeissa (Moskova, Pietari) on oma paikallishallintohierarkiansa.


title: HMS Hasty (H24)

text: HMS Hasty (viirinumero H24) oli Britannian Kuninkaallisen laivaston H-luokan hävittäjä, joka palveli toisessa maailmansodassa.


title: HMS Hasty (H24)

text: "HMS Hasty" liitettiin palvelukseen otettaessa H-luokan aluksista muodostettuun Välimeren laivaston 2. Hävittäjälaivueeseen, jossa se palveli edelleen toisen maailmansodan alkaessa.


title: HMS Hasty (H24)

text: Sodan alussa laivue määrättiin Etelä-Atlantille, kunnes ne palasivat vuoden 1940 alussa takaisin Norjan operaatioihin. "HMS Hasty" oli telakalla huollettavana toisen Narvikin taistelun aikana. "HMS Hasty" ja laivueen jäljellä olevat alukset palasivat "HMS Havock", "HMS Hereward", "HMS Hero", "HMS Hostile" ja "HMS Hyperion" toukokuussa 1940 Välimerelle.


title: HMS Hasty (H24)

text: Alus otti osaa heinäkuussa 1940 Calabrian taisteluun sekä Spadan taisteluun. Alus suojasi 17. syyskuuta lentotukialus "HMS Illustriousia" sen koneiden upottaessa Italian laivaston hävittäjät "Borean" ja "Aquilonen" sekä rahtialukset "Gloria Stellan" (5490 grt) ja "Maria Eugenian" (4702 grt) Benghazin satamassa. Alus otti osaa 8. lokakuuta operaatio MB6:een.


title: HMS Hasty (H24)

text: Alus otti osaa maaliskuussa 1941 Matapanin taisteluun ja huhtikuussa 1941 Kreetan evakuointiin. Alus upotti 23. joulukuuta Sollumista pohjoiseen syvyyspommein yhdessä "HMS Hotspurin" kanssa Saksan laivaston sukellusveneen "U-79":n (}).


title: HMS Hasty (H24)

text: "HMS Hastyyn" osui 14. kesäkuuta 1942 Saksan laivaston E-veneestä "S-55" laukaistu torpedo aluksen ollessa suojaamassa operaatio Vigorousin saattuetta Aleksandriasta Maltalle. Seuraavana päivänä "HMS Hotspur" upotti aluksen torpedolla.


title: Eero Havas

text: Eero Oskari Havas (sukunimi vuoteen 1906 "Örling"; 18. lokakuuta 1899 Lempäälä – 26. helmikuuta 1968 Tampere) oli suomalainen kansakoulunopettaja ja runoilija.


title: Eero Havas

text: Havaksen vanhemmat olivat Lempäälän Lempoisten kansakoulun opettajat Oskari Havas ja Augusta Böhling. Eero oli kolmas perheen kahdeksasta lapsesta. Hän kävi kahdeksan luokkaa oppikoulua Tampereella. Havas oli mukana valkoisten puolella Suomen sisällissodassa ja osallistui myös Pohjan Poikain Viron-retkeen ja Aunuksen sotaretkeen. Havas opiskeli sitten Jyväskylän seminaarissa ja valmistui kansakoulunopettajaksi 1928.


title: Eero Havas

text: Havas toimi Ruoveden Pekkalan kylän kansakoulun opettajana 1927–1954. Vuonna 1929 hän meni naimisiin opettja Ilma Salon kanssa. Havas kuului Ruoveden kunnanvaltuustoon 1937–1951. Hän oli myös kirkkovaltuuston jäsen ja Pekkalan meijerin isännöitsijä.


title: Eero Havas

text: Havas muutti vaimonsa kuoltua 1954 Alastarolle, jossa hän oli yhteiskoulun opettajana 1956–1965. Hän meni myös uusiin naimisiin Laina Maria Soinin kanssa.


title: Eero Havas

text: Jatkosodassa kaatunut kirkkoherra ja kansanedustaja Väinö Havas oli Eero Havaksen vanhempi veli. Hänen sisarensa oli lähetystyöntekijä Aili Havas.


title: Karl Gustaf Sirén

text: Karl Gustaf Sirén (13. helmikuuta 1847 Kukkolan kartano, Lempäälä – 11. joulukuuta 1905 Viipuri) oli suomalainen pappi ja kirjailija.


title: Karl Gustaf Sirén

text: Sirénin vanhemmat olivat Kukkolan rusthollari Elias Eliaanpoika Sirén ja Anna Kristiina Villilä (Anna Stiina Antintytär). Hänen isänsä teki vararikon ja joutui luopumaan 1855 Kukkolan kartanosta jonka hän oli hankkinut 1819. Hän muutti perheineen läheisen Kuljun kartanon Guldmunin-torppaan jossa hän oli torpparina kuolemaansa saakka 1864.


title: Karl Gustaf Sirén

text: Sirén pääsi ylioppilaaksi Jyväskylän alkeisopistosta 1869 ja hän suoritti teologian erotutkinnon Helsingin yliopistossa 1871. Hänet vihittiin papiksi samana vuonna. Sirén oli vt. kappalaisena Vårdössä 1871–1873, vt. kappalaisena Lumparlandissa 1873, virkavuosisaarnaajana Hammarlandissa 1873–1874 sekä pitäjänapulaisena Piikkiössä 1874–1877 ja vt. kappalaisena Kurussa 1877–1878. Viimeksi hän oli Viipurin yhdistetyn kaupunki- ja maaseurakunnan kappalaisena vuodesta 1878 kuolemaansa saakka.


title: Karl Gustaf Sirén

text: Karl Gustaf Sirén meni naimisiin 1872 Turussa viinikaupan myyjänä toimineen Wilhelmina Margareta Sandellin kanssa. Neljästä lapsesta tunnetuin oli poliitikko ja kirjailija Yrjö Sirola.


title: Kurikka (täsmennyssivu)

text: Kurikka tarkoittaa seuraavia:Kurikka on seuraavien suomalaisten henkilöiden sukunimi:Aihepiiriin liittyvät myös seuraavat:


Luettelo Lähi-idän varhaisista neoliittisista löytöpaikoista sisältää arkeologisia löytöpaikkoja, jotka liittyvät varhaisen maanviljelyn kehitykseen Lähi-idässä


title: Bootlegs & B-Sides

text: Bootlegs & B-Sides tarkoittaa seuraavia asioita:


title: The Way of All Flesh

text: The Way of All Flesh on ranskalaisen death metal -yhtye Gojiran neljäs albumi.


title: From Mars to Sirius

text: From Mars to Sirius on ranskalaisen death metal -yhtye Gojiran kolmas studioalbumi, joka julkaistiin 27. syyskuuta 2005.


title: From Mars to Sirius

text: Albumi nousi Ranskan albumilistan sijalle 44, ja pysyi listalla yhteensä kolme viikkoa.


title: Bootlegs & B-Sides (Ice Cube)

text:
Bootlegs & B-Sides on rap-artisti Ice Cuben kokoelma-albumi, joka julkaistiin vuonna 1997 Priority Recordsin kautta.""Check Yo Self (Remix)"'
""What Can I Do? (Remix)"'


title: The Link

text: The Link on Gojiran toinen studioalbumi, joka julkaistiin 18. huhtikuuta 2003.


title: Terra Incognita (Gojiran albumi)

text: Terra Incognita on ranskalaisen death metal -yhtye Gojiran esikoisalbumi. Se julkaistiin vuonna 2001. Albumin nimi on latinaa ja tarkoittaa tuntematonta maata.Bonuskappaleet


title: We Are the Luniz

text: We Are the Luniz on rap-yhtye Lunizin neljäs studioalbumi. Albumin julkaisi Warizone Records maaliskuussa, 2005.


title: Marcus Gavius Maximus

text: Marcus Gavius Maximus (k. 156 tai 157) oli roomalainen pretoriaanikaartin prefekti, joka palveli keisari Antoninus Piusta. Hänet nimitettiin virkaansa joko keisari Hadrianuksen kauden lopulla tai Antoninus Piuksen kauden alussa noin vuonna 138–139.


title: Marcus Gavius Maximus

text: Maximus oli kotoisin Firmumin kaupungista Pohjois-Italiasta. Hän oli aikaisemmin ollut noin 10 vuotta Mauretania Tingitanan provinssin maaherrana (prokuraattori) ja tämän jälkeen Asian maaherrana. Siellä Maximus luultavasti tutustui Antoninukseen, joka myöhemmin nimitti hänet pretoriaaniprefektiksi. Maximusta on sanottu ankaraksi mieheksi, mutta hän oli kuitenkin pätevä ja hänen vastuullaan oli valtakunnan sotien johtaminen. Maximus oli virassaan noin 20 vuotta eli suhteellisen pitkään ja kuoli vuonna 156 tai 157.


title: Twister (jäätelö)

text: Twister on Ingmanin (aiemmin GB Glacen) mehujää, jossa nimensä mukaan mehujää ja jäätelö ovat kiertyneenä tikun ympärille. Perinteinen Twister on ananaksen, sitruunan ja limetin makuisista kierteistä koostuva mehujää. Twisteriä on ollut vuosien aikana myynnissä perinteisen maun lisäksi myös muina versioina. Aiemmin tuotetta myytiin nimellä Spirello.


title: Kevin Ford

text: Kevin Anthony Ford (s. 7. heinäkuuta 1960 Portland, Indiana) on eläkkeellä oleva Yhdysvaltain ilmavoimien eversti ja nykyinen NASAn astronautti. Hän on naimisissa ja hänellä on kaksi lasta. Fordilla on yli 4 000 lentotuntia ja hänellä on FAAn lentokoneiden, helikopterien ja purjelentokoneiden kaupallinen lentolupakirja. Fordilla on koelentäjän koulutus ja hän on toiminut muun muassa F-16:n koelentäjänä.


title: Kevin Ford

text: Ford suoritti alemman korkeakoulututkinnon Notre Damen yliopistossa vuonna 1982 pääaineenaan lentotekniikka, ylemmän korkeakoulutukinnon kansainvälisistä suhteista Troy State Universityssa vuonna 1989, ylemmän korkeakoulututkinnon lentotekniikassa Floridan yliopistossa vuonna 1994 ja avaruustekniikan tohtorintutkinnon Air Force Institute of Technologyssa vuonna 1997. Lisäksi hänellä on tutkintoja ilmasotakouluista.


title: Kevin Ford

text: Ford valittiin NASAn astronauttikoulutukseen heinäkuussa 2000. NASAssa hän on työskennellyt muun muassa Kansainvälisen avaruusaseman ja useiden avaruussukkulalentojen miehistön ja lennonjohdon yhteyshenkilönä (CAPCOM). Hän toimi myös operaatiojohtajana Kosmonauttien koulutuskeskus Juri Gagarinssa Tähtikaupungissa, Venäjällä tammikuusta 2004 tammikuuhun 2005. Ford jäi eläkkeelle ilmavoimista everstin arvoisena kesäkuussa 2008. 15. heinäkuuta 2008 hänet nimitettiin 29. elokuuta 2009 laukaistun avaruussukkulalento STS-128:n pilotiksi.


title: Kevin Ford

text: 23. lokakuuta 2012 hänet laukaistiin Sojuz TMA-06M -avaruusaluksella toiselle avaruuslennolleen. Hän osallistuu Kansainvälisen avaruusaseman pitkäkestoisen Retkikunta 33:n miehistöön lentoinsinöörinä ja sitä seuraavan Retkikunta 34:n komentajana. Hän palannee maahan maaliskuussa 2013.


title: Peukaloistapakulo

text: Peukaloistapakulo ("Scytalopus latebricola") on Etelä-Amerikan luoteisosassa elävä varpuslintu. Peukaloistapakulo splitattiin neljäksi lajiksi vuonna 2005: "S. latebricola", venezuelantapakulo ("S. caracae"), meridantapakulo ("S. meridanus") ja ecuadorintapakulo ("S. spillmanni").


title: Peukaloistapakulo

text: Peukaloistapakulot elävät Kolumbiassa ja Venezuelassa noin 3 900 neliökilometrin alalla.


title: Peukaloistapakulo

text: Laji elää vuoristometsien alikasvoksessa.


title: Konstantinuksen riemukaari

text: Konstantinuksen riemukaari () on Roomassa lähellä Colosseumia sijaitseva kolmiaukkoinen riemukaari. Se on valmistunut noin vuonna 315. Konstantinus Suuri (306–337) rakennutti riemukaaren vanhojen monumenttien osista juhlistamaan Mulviuksen sillan voittoa. Valkoisesta marmorista tehdyn kaaren reliefit kertovat kolmen menestyksekkään keisarin, Hadrianuksen (117–138), Trajanuksen (96–117) ja Marcus Aureliuksen (161–180) voitokkaista taisteluista sekä metsästämisestä ja uhraamisesta jumalille.


title: Daz Dillinger

text: Delmar Drew Arnaud (s. 25. toukokuuta 1973), tunnetaan paremmin taiteilijanimellään Daz Dillinger (tai yksinkertaisemmin Daz, ennen Dat Nigga Daz) on yhdysvaltalainen hip hop -artisti ja tuottaja. Hän kuuluu Tha Dogg Pound -hip hop duoon Kuruptin kanssa. Arnaud on rap-artisti Snoop Doggin serkku.


title: Quintus Lollius Urbicus

text: Quintus Lollius Urbicus (k. vuoden 139 jälkeen) oli roomalainen poliitikko ja sotilas.


title: Quintus Lollius Urbicus

text: Urbicus oli kotoisin Numidiasta ja palveli legaattina kenraali Julius Severuksen alaisena toisessa juutalaissodassa vuosina 132–135. Sodan jälkeen hän toimi Germania Inferiorin provinssin maaherrana ja konsulina vuonna 138. Vuonna 139 Urbicus nimitettiin Britannian maaherraksi. Hän taisteli useita britannialaisia ja kaledonialaisia heimoja vastaan ja työnsi Rooman rajaa pohjoisemmaksi aina Etelä-Skotlantiin saakka missä hän rakennutti Antoninuksen vallin. Tämän jälkeen hän toimi Rooman kaupunginprefektinä.


title: Méridantapakulo

text: Méridantapakulo ("Scytalopus meridanus") on eteläamerikkalainen varpuslintu, joka kuvailtiin uudelleen vuonna 2005, jolloin peukaloistapakulo splitattiin neljäksi lajiksi. Lajin taksonomia on kuitenkin edelleen epäselvä.


title: Méridantapakulo

text: Méridantapakulot elävät Venezuelan Andeilla Méridan ja Táchiran ympäristössä noin 32 000 neliökilometrin laajuisella alueella.


title: Méridantapakulo


title: Venezuelantapakulo

text: Venezuelantapakulo ("Scytalopus caracae") on eteläamerikkalainen varpuslintu, joka kuvailtiin uudelleen vuonna 2005, jolloin peukaloistapakulo splitattiin neljäksi lajiksi.


title: Venezuelantapakulo

text: Venezuelantapakulot elävät Venezuelan rannikon vuoristoissa Araguasta Mirandaan ja Sucren länsiosassa (Cerro Turumiquire) noin 4 400 neliökilometrin laajuisella alueella.


title: Venezuelantapakulo


title: Grant Goodeve

text: Grant Goodeve (s. 6. heinäkuuta 1952) on yhdysvaltalainen näyttelijä sekä radio- ja televisiojuontaja, joka tuli tunnetuksi roolistaan David Bradfordina televisiosarjassa "Eight Is Enough" vuosina 1977–1981.


title: Grant Goodeve

text: Goodeven ensimmäinen rooli oli pieni sivuosa sairaalasarjassa "Emergency!" vuonna 1976. Hän alkoi esittää David Bradfordia "Eight Is Enough" -sarjassa vuonna 1977, kun hahmoa sarjan pilottijaksossa esittänyt Mark Hamill luopui roolista. Goodeve esitti roolia sarjan loppuun asti ja vieraili sen jälkeen muissa sarjoissa kuten "Lemmenlaiva" ja "Dynastia". 1990-luvulla hän esitti Rick Pederseniä sarjassa "Villi Pohjola" ja vuonna 1998 alkoi juontaa seattlelaisen radiokanava KING-TV:n matkailuohjelmaa "Northwestern Backroads". Hän juontaa myös "If Walls Could Talk" -ohjelmaa Home & Garden Television -kanavalla. Hän on tehnyt myös äänirooleja videopeleihin, joita ovat Wolf O’Donnell "issa", Engineer "Team Fortress 2:ssa" sekä sivurooleja "F.E.A.R.:ssa".


title: Grant Goodeve

text: Goodeve on myös laulaja. Hänen gospel-kappaleita sisältävä albuminsa "The Wonder of It All" julkaistiin vuonna 1996.


title: Ecuadorintapakulo

text: Ecuadorintapakulo ("Scytalopus spillmanni") on eteläamerikkalainen varpuslintu, joka kuvailtiin uudelleen vuonna 2005, jolloin peukaloistapakulo splitattiin neljäksi lajiksi.


title: Ecuadorintapakulo

text: Ecuadorintapakulot elävät Kolumbian Andien länsiosista Ecuadorin Cotopaxiin ja Pautejoen rannoille noin 54 000 neliökilometrin laajuisella alueella.


title: Ecuadorintapakulo


title: Filo-taikina

text: Filo-taikina (joskus "fillo-taikina", , , Pohjois-Afrikassa "malsouka") on kaakkoiseurooppalaista alkuperää oleva taikina, joka valmistetaan pääasiassa vehnäjauhosta ja vedestä. Niiden lisäksi taikinassa on hiukan öljyä, esimerkiksi oliiviöljyä. Filo-taikinaa saa myös valmiina. Filo-taikinan sanotaan olevan kevyempi vaihtoehto voitaikinalle, ja sitä käytetään samalla tavalla esimerkiksi pasteijoihin ja piiraisiin sekä paistosten kantena. Vertailu ei kuitenkaan ole suoraviivaista, sillä usein filotaikinaa käytettäessä taikinakerrosten väliin levitetään öljyä tai voisulaa.


title: Filo-taikina

text: Kreikkalaisessa keittiössä filo-taikinaa käytetään muun muassa baklavaan, galaktoburekoon ja spanakopitaan.


title: Brasiliantapakulo

text: Brasiliantapakulo ("Scytalopus novacapitalis") on Brasilian kotoperäinen varpuslintu.


title: Brasiliantapakulo

text: Linnun pituus on noin 11 cm ja paino noin 19 g. Se on selkäpuolelta tummanharmaa ja vatsapuolelta vaaleampi, kupeet ovat ruskehtavat ja koivet kellanpunertavat.


title: Brasiliantapakulo

text: Brasiliantapakulot elävät Brasilian sisämaassa Goiásin, Distrito Federalin ja läntisen Minas Geraisin alueella. Lajin kanta on taantunut metsien kaskeamisen ja asutuksen leviämisen myötä.


title: Brasiliantapakulo

text: Vuoristometsät 800–1 000 m:n korkeudella merenpinnasta, tiheäkasvuiset purojen ja jokien varret.


title: Brasiliantapakulo

text: Laji on hyönteissyöjä.


title: NBA-kausi 1988–1989

text: NBA-kausi 1988–1989 oli NBA-liigan 43. kausi. Runkosarja käynnistyi 4. marraskuuta 1988 ja päättyi 23. huhtikuuta 1989. Mestaruutta juhli 13. kesäkuuta Detroit Pistons, kun se kukisti edelliskauden finaalivastustajansa Los Angeles Lakersin finaalisarjassa suoraan otteluvoitoin 4–0.V=voitot, H=häviöt, V%=voittoprosentti, *=divisioonansa voittaja


title: Kaukokiito

text: Kaukokiito on yksityinen suomalainen kuljetusalan yritys, jonka terminaali- ja linjaverkosto muodostuu paikallisista yrittäjistä. Kaukokiito kuljettaa vuosittain noin 3 miljoonaa lähetystä 2 000 työntekijän voimin. Kuljetuskalustoon kuuluu yli 1 000 ajoneuvoyksikköä.


title: Kaukokiito

text: Kaukokiidon omistavat suomalaiset liikennöitsijät, jotka vastaavat omilla toiminta-alueillaan paitsi Kaukokiito-järjestelmän runkoliikenteestä myös terminaalitoiminnoista.


title: Kaukokiito

text: Kaukokiidon palveluita yrityksille ovat kotimaan kuljetukset ja jakelut, terminaali- ja varastointipalvelut sekä sähköiset palvelut. Kaukokiidolla on Suomessa 29 terminaalia, joiden yhteydessä toimivat sekä kotimaan että ulkomaan terminaalitoiminnot ja nouto- sekä jakelupalvelut. Pääterminaalit sijaitsevat Helsingissä, Turussa, Tampereella ja Lahdessa. Varastopisteitä on lisäksi suurimmilla talousalueilla.


title: Kaukokiito

text:
Kaukokiidolle on myönnetty ISO 9001- ja ISO 14001 -sertifikaatit.
Kaukokiito Oy perustettiin huhtikuussa 1953. Ensimmäinen toimipiste oli Helsingin Hakaniementorilla. Vuonna 1956 Kaukokiito Oy muutti nimensä Helsingin Kaukokiito Oy:ksi.
Suomen Kaukokiito Oy perustettiin vuonna 1958 valtakunnalliseksi katto-organisaatioksi.


title: Kaukokiito

text: 1960-luvun alussa Kaukokiito-järjestelmässä oli mukana yli sata liikenteenharjoittajaa ja noin 600 kuorma-autoa. Suomen Kaukokiito Oy:n tunnuksilla varustetut autot liikennöitsivät Pohjoismaiden lisäksi Keski- ja Etelä-Eurooppaan sekä Neuvostoliittoon.


title: Kaukokiito

text: 1970-luku oli voimakkaan laajentumisen aikaa. Kansainvälinen liikenne oli vilkasta. Metsälän terminaali ja ensimmäiset varastohotellit Vantaan Voutilassa ja Tampereella otettiin käyttöön.


title: Kaukokiito

text: 1980-luvulla kuljetusalalla tapahtui voimakas keskittyminen ja kilpailu kiristyi. Suomen Kaukokiito Oy keskittyi pelkästään kotimaan tavaralinjaliikenteen kehittämiseen.


title: Kaukokiito

text: 1990-luvun alussa Kaukokiidon nouto- ja jakelutoimintoja sekä osia linjaliikenteestä siirrettiin eri yhteistyöyritysten hoidettaviksi. Suomen Kaukokiito Oy:n asema valtakunnallisena katto-organisaationa vakiintui.


title: Kaukokiito

text: 2000-luvun alkaessa Kaukokiito eli voimakkaan kasvun aikaa. Kalustoon ja terminaaleihin investoitiin eri puolilla maata. Pääkaupunkiseudun uusi 15 000 neliön suuruinen terminaali valmistui keväällä 2005 Vantaan Voutilaan.


title: Kaukokiito

text: Vuonna 2003 Kaukokiito juhli 50-vuotista taivaltaan. Samana vuonna ilmestyi historiateos "Kaukokiito Suomalainen – 50 vuotta".


title: Kaukokiito

text: Vuonna 2005 julkaistiin Kaukokiidolle mittatilaustyönä tehty Pate Mustajärven single ”Ajan päivin, ajan öin”. Sen on säveltänyt Yö-yhtyeestä tuttu Olli Lindholm ja sanoittanut Pauli Hanhiniemi (mm. Kolmas Nainen). Kappale soi pitkin vuotta 2005 Kaukokiidon radiomainoksessa Radio Iskelmässä ja Radio Novassa. Kappaleesta tehty musiikkivideo voitti yleisöäänestyksen "Levyraati"-ohjelmassa huhtikuussa 2005.


title: Kaukokiito

text: Vuonna 2013 Kaukokiito otti käyttöönsä uuden toiminnanohjausjärjestelmän, Repsikan, sekä uuden sähköisen tilausportaalin nimeltään Kaukoputki.


title: NBA-kausi 1987–1988

text: NBA-kausi 1987–1988 oli NBA-liigan 42. kausi. Runkosarja alkoi 6. marraskuuta 1987 ja loppui 24. huhtikuuta 1988. Los Angeles Lakersista tuli ensimmäinen mestaruuden uusinut joukkue sitten vuoden 1969 kun se kaatoi Detroit Pistonsin 21. kesäkuuta päättyneessä finaalisarjassa otteluvoitoin 4–3.V=voitot, H=häviöt, V%=voittoprosentti, *=divisioonansa voittaja


title: NBA-kausi 1986–1987

text: NBA-kausi 1986–1987 oli NBA-liigan 41. kausi. Runkosarja käynnistyi 31. lokakuuta 1986 ja loppui 19. huhtikuuta 1987. Pudotuspelien päätteeksi, 14. kesäkuuta Los Angeles Lakers voitti jo vuosikymmenen neljännen mestaruutensa kaadettuaan Boston Celticsin finaalisarjassa otteluvoitoin 4–2.V=voitot, H=häviöt, V%=voittoprosentti, *=divisioonansa voittaja


title: Valkorintatapakulo

text: Valkorintatapakulo ("Eleoscytalopus indigoticus") on Brasilian kotoperäinen varpuslintu.


title: Valkorintatapakulo

text: Valkorintatapakulot elävät Brasilian rannikolla Bahiasta Rio Grande do Suliin. Lajin kanta on taantunut metsien hakkuiden ja uudelleen metsittämisen seurauksena. Valkorintatapakulo elää vuoristometsien alikasvoksessa, yleensä alle kilometrin korkeudella merenpinnasta.


title: Keskustelu (elokuva)

text: Keskustelu () on vuonna 1974 ensi-iltansa saanut Francis Ford Coppolan ohjaama, käsikirjoittama ja tuottama psykologinen trillerielokuva. Pääosissa ovat Gene Hackman, John Cazale, Allen Garfield, Cindy Williams sekä Harrison Ford uransa alkuvaiheilla. "Keskustelu" sijoittuu Coppolan tuotannossa "Kummisedän" ykkös- ja kakkososien väliseen aikaan.


title: Keskustelu (elokuva)

text: Harry Caul (Gene Hackman) on yksinäinen mies, joka vakoilee ammatikseen muiden ihmisten tekemisiä kuuntelukoneella San Franciscossa. Hänen tekemisistään seuraa kuitenkin harmia: hän uskoo, että kaksi hänen vakoilemaansa ihmistä aiotaan murhata.


title: Keskustelu (elokuva)

text: "Keskustelu" valittiin vuonna 1995 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Espanjan ympäriajo 2009

text: Espanjan ympäriajo 2009 oli järjestyksessään 64. maantiepyöräilyn Espanjan ympäriajo. Kilpailu alkoi 29. elokuuta Assenista ja kaikkiaan neljä ensimmäistä etappia ajettiin Alankomaissa ja Belgiassa. Kilpailu jatkui ensimmäisen välipäivän jälkeen Espanjan Tarragonasta 3. syyskuuta ja päättyi Madridiin 20. syyskuuta 2009.


title: Espanjan ympäriajo 2009

text:
Kilpailussa oli mukana 17 UCI ProTour -tallia ja viisi UCI Continental Circuits -tason joukkuetta. ProTour-talleista mukaan kutsuttiin alun perin kaikki muut paitsi Fuji - Servetto ja Katjuša. Fuji-Servetto sai kuitenkin valituksen jälkeen osanotto-oikeuden kilpailuun.
Mukana olivat seuraavat tallit: Ag2r-La Mondiale, Andalucía-Cajasur, Astana, Bbox Bouygues Télécom, Caisse d'Epargne, Cervélo TestTeam, Cofidis, Contentpolis-Ampo, Euskaltel-Euskadi, Française des Jeux, Fuji - Servetto, Garmin-Slipstream, Lampre-N.G.C., Liquigas, Quick·Step - Innergetic, Rabobank, Silence-Lotto, Columbia-HTC, Milram, Saxo Bank, Vacansoleil ja Xacobeo Galicia.


title: Espanjan ympäriajo 2009

text: Edellisvuoden kolme parasta, Alberto Contador, Levi Leipheimer ja Carlos Sastre, eivät olleet mukana. Kärkisijoille veikkailtiin ennakkokaavailuissa muun muassa Ivan Bassoa, Tom Danielsonia, Cadel Evansia, Jakob Fuglsangia, Robert Gesinkiä, Chris Horneria, Kim Kircheniä, Roman Kreuzigeria, José Ángel Gómez Marchantea, Daniel Martinia, Ezequiel Mosqueraa, Samuel Sánchezia, Andy ja Fränk Schleckiä, Alejandro Valverdea sekä Christian Vandeveldeä. Mukana oli myös vuoden 2006 voittaja Aleksandr Vinokurov, joka vapautui muutamaa viikkoa ennen kilpailun alkua kahden vuoden kilpailukiellosta.


title: Espanjan ympäriajo 2009

text: Kokonaiskilpailun voitti Alejandro Valverde 55 sekunnin erolla Samuel Sáncheziin, Cadel Evans oli kolmas. Pistekilpailun voitti André Greipel, mäkikirikilpailun David Moncoutié, yhdistelmäkilpailun Valverde ja joukkuekilpailun Xacobeo Galicia.


title: Espanjan ympäriajo 2009

text:
Kilpailussa ajettiin kaikkiaan 21 etappia.
Kilpailuosioiden lopputulokset muodostuivat seuraaviksi


title: Espanjan ympäriajo 2009

text: Kilpailuosioiden johdossa olivat eri etappien jälkeen seuraavat ajajat


title: Alberto Lattuada

text: Alberto Lattuada (13. marraskuuta 1914 – 3. heinäkuuta 2005) oli italialainen elokuvaohjaaja.


title: Alberto Lattuada

text: Lattuada syntyi Milanossa. Hänen isänsä oli säveltäjä Felice Lattuada. Lattuada oli nuorena kiinnostunut kirjallisuudesta. Opiskeluaikanaan, vuonna 1932 hän liittyi kaksi kertaa kuukaudessa ilmestyneen fasismin vastaisen "”Camminare”"-julkaisun toimituskuntaan.


title: Alberto Lattuada

text: Vuonna 1940 hän aloitti uransa elokuva-alalla käsikirjoittajana ja ohjaaja Mario Soldatin avustajana elokuvassa "Piccolo mondo antico". Vuonna 1943 hän teki ensimmäisen oman ohjauksensa elokuvassa "Giacomo l’idealista". Varsinainen läpimurto myös kansainvälisellä tasolla tuli hänen kahdella neorealistisella elokuvallaan "Il bandito" (1946) ja "Ilman sääliä" ("Senza pietà", 1948).


title: Alberto Lattuada

text: Vuonna 1950 Federico Fellini teki ensimmäisen ohjaustyönsä Lattuadan apuohjaajana elokuvassa "Varieteen valot".


title: Alberto Lattuada

text: Vuonna 1979 New Line Cinema julkaisi Lattuadan filmin "Hellyyden hetket" ("Così come sei") teatterilevitykseen Yhdysvalloissa.


title: Alberto Lattuada

text: Alberto Lattuada kuoli 90 vuoden ikäisenä Alzheimerin tautiin. Häneltä jäi vaimo, näyttelijätär Carla Del Poggio, jonka kanssa hän oli ollut avioliitossa 60 vuotta. Lattuada haudattiin perheensä hautakappeliin Morimondoon.


title: Casino Royale (romaani)

text: Casino Royale on Ian Flemingin kirjoittama ensimmäinen James Bond -sarjan romaani. Teoksen on julkaissut alkujaan 13. huhtikuuta 1953 Britanniassa kustannusyhtiö Jonathan Cape.


title: Casino Royale (romaani)

text: Neuvostoliitolle työskentelevä Le Chiffre on haaskannut virheinvestoinneilla salaisen rahaston, jolla oli sodan tullen tarkoitus luoda viides kolonna kommunistien hallitsemia ranskalaisia ammattiliittoja. Le Chiffre pelkää neuvostoliittolaisen kostajajärjestö SMERSHin olevan jäljillään, joten hän yrittää kerätä rahat takaisin uhkapelillä.


title: Casino Royale (romaani)

text: Britannian salaisen palvelun agentti 007, James Bond, lähetetään nujertamaan Le Chiffre Royale-les-Eaux'n kasinon pelipöydässä. Avukseen Bond saa osasto N:n agentti Vesper Lyndin, ranskalaisagentti Mathisin ja CIA:n agentti Felix Leiterin.


title: Casino Royale (romaani)

text: Bond, Le Chiffre ja useat muut eurooppalaiset miljonäärit kilpailevat baccarat-pöydässä valtavista summista. Le Chiffre pelaa Bondin ulos, mutta Bond palaa haastamaan Le Chiffren saatuaan Leiteriltä rahoitusta. Peli päättyy, kun Bond kukistaa Le Chiffren.


title: Casino Royale (romaani)

text: Le Chiffre kätyreineen kidnappaa Lyndin. Bond lähtee takaa-ajoon, mutta ajaa piikkimattoon ja suistuu tieltä. Le Chiffre kätyreineen vie Bondin huvilalle, missä Le Chiffre kiduttaa Bondia, jotta tämä kertoisi mihin on kätkenyt voittošekkinsä. Paikalle saapuu SMERSH:n agentti, joka ampuu Le Chiffren ja tämän kätyrit.


title: Casino Royale (romaani)

text: Bond herää sairaalassa. Kuntoutumisen jälkeen hän päättää erota salaisesta palvelusta ja jatkaa elämäänsä rakastettunsa Lyndin kanssa. He matkaavat pieneen rantahotelliin ja Bond päättää naida Lyndin.


title: Casino Royale (romaani)

text: Eräänä aamuna Lynd kuitenkin löytyy sängystään kuolleena. Hän on jättänyt Bondille kirjeen, jossa kertoo olleensa Neuvostoliiton kaksoisagentti. SMERSH on kiristänyt Lyndiä pitämällä vankina hänen entistä rakastettuaan. Lynd pelkäsi SMERSH:n tappavan Bondin ja päätti tappaa itsensä pelastaakseen tämän.


title: Casino Royale (romaani)

text: Kirja päättyy, kun Bond raportoi työnantajalleen Lyndin petoksesta tylyin sanoin:


title: Seututie 760

text: Seututie 760 on Sievistä Reisjärven kautta Pihtiputaalle kulkeva seututie Pohjois-Pohjanmaan ja Keski-Suomen maakuntien alueella. Tien pituus on 85 kilometriä. Reisjärvellä tie kulkee noin 10 kilometriä yhdessä kantatien 58 kanssa.


title: Yhteisöpedagogi (ylempi AMK)

text: Yhteisöpedagogi (ylempi AMK) on ammattikorkeakoulun tutkintonimike järjestö- ja nuorisotyön tutkinnon (90 op) suorittaneille. Tämän ylemmän ammattikorkeakoulututkinnon voi suorittaa pääasiallisesti ammattikorkeakoulututkinnon suorittanut yhteisöpedagogi (AMK) sen jälkeen kun on työskennellyt tutkinnon suorittamisensa jälkeen kolme vuotta. Tutkinnon voi suorittaa Humanistisessa ammattikorkeakoulussa (HUMAK) Helsingissä ja Kaakkois-Suomen ammattikorkeakoulussa Mikkelissä. Tutkinto suoritetaan työn ohella ja sen kesto on 1,5 vuotta.


title: Yhteisöpedagogi (ylempi AMK)

text: Ensimmäiset ylemmän ammattikorkeakoulututkinnon suorittaneet yhteisöpedagogit (ylempi AMK) valmistuivat HUMAKista 18.12.2008. Heidän koulutuksensa profiili oli yhteisöjen kehittäminen.


title: John C. Booth

text: John C. Booth (1902 - 1996) oli Jehovan todistajien hallintoelimen jäsen vuodesta 1974 kuolemaansa saakka. Hänet kastettiin raamatuntutkijaksi vuonna 1923, innostuttuaan liikkeestä "Miljoonat, jotka nyt elävät, eivät koskaan kuole" -kirjan luettuaan. Kasteen jälkeen hän alkoi julistaa liikkeen sanomaa ovelta ovelle.


title: John C. Booth

text: Vuonna 1974 hänet valittiin hallintoelimen jäseneksi, ja hän muutti Jehovan todistajien päämajaan, New Yorkin Brooklyniin. Hän palveli tässä tehtävässä kuolemaansa saakka.


title: Make Believe

text: Make Believe voi tarkoittaa:


title: Emil Holmström (muusikko)

text: Emil Holmström (s. 1980) on suomalainen pianisti. Hän on esiintynyt kamarimuusikkona ja orkesterisolistina. Holmström kuuluu Uusinta-kamariyhtyeen jäseniin, minkä lisäksi hän esiintyy myös muissa kamarimusiikkikokoonpanoissa. Hän on esiintynyt mm. Sinfonia Lahden solistina, ja sekä kantaesittänyt että levyttänyt useiden suomalaissäveltäjien musiikkia.


title: Rosanna

text: Rosanna on yhdysvaltalaisen rockyhtyeen Toton "Toto IV" albumin ensimmäinen single vuodelta 1982. Kappaleen on sanoittanut David Paich.


title: Rosanna

text: Kappale on nimetty Steve Porcaron tyttöystävän Rosanna Arquetten mukaan. Sanoitus ei kuitenkaan liity häneen.


title: Rosanna

text: Rosanna oli suuri menestys ja se voitti kolme Grammy-palkintoa: vuoden levytys, paras lauluesityksellinen instrumentaalikappale ja paras kaksi- tai useampiääninen vokaalisovitus. Single myi kultaa muun muassa Kanadassa, sekä Yhdysvalloissa.


title: Borneonpallokala

text: Borneonpallokala ("Auriglobus amabilis" syn. "Chonerhinos amabilis") on aasialainen makean veden pallokalalaji. Se jää alle 7 cm pitkäksi. Se on selkäpuolelta limetinvihreä, vatsapuolelta valkoinen. Selkäevän keskellä on tumma läikkä, päälaelta ylähuuleen kulkee tumma juova ja selässä näkyy tumma, pyrstöä kohti levenevä juova. Se syö vedessä eläviä hyönteisten toukkia.


title: Ignác Šustala

text: Ignác Šustala (saksankielisissä yhteyksissä usein "Ignaz Schustala"; 7. joulukuuta 1822 Kopřivnice, Itävalta – 29. tammikuuta 1891) oli teollisuusyrittäjä, jonka perustamasta Nesselsdorfer Wagenbausta kehittyi myöhemmin kuorma-autovalmistajana tunnettu Tatra.